Tip Percutian Bajet Ke Pulau Perhentian, Terengganu

Nota Editor: Tip dan kisah percutian bajet ke Pulau Perhentian ini telah dikongsikan oleh Husein Rider di blog beliau. Kami kongsikan semula di sini dengan izin daripada penulis. Semoga ia dapat dijadikan sumber rujukan untuk anda.

Dalam banyak-banyak pulau kat Malaysia, Pulau Perhentian la yang paling Husein nak pergi sekali. Dah lama niat dalam hati bila la aku nak datang kat sini.

Padahal tak jauh mana pun pulau tu dengan tempat tinggal Husein. Lebih kurang 2 jam lebih je perjalanan. Bila tengok orang lain pergi kat sana terasa macam nak lempang-lempang je skrin handphone. Aduhh, bila la aku nak jejak kaki kat sini ye.

Nak dijadikan cerita, punya la payah nak plan pergi Pulau Perhentian ni. Mula-mula Husein plan nak pergi dengan geng-geng seperjuangan yang belajar Mesir. Nanti sampai sana boleh la bincang-bincang sikit dengan hala tuju dan masa depan masing-masing sambil bercuti tapi masing-masing macam tak sudi.

Takde duit la, takde masa la, pergi sana la pergi sini la. Tapi bila orang lain ajak pergi pulau lain nak pulak. Huhu. Lantak diorang la. Akhirnya Husein guna second plan Husein untuk ajak geng-geng sekolah lama untuk join.

Alhamdulillah kebetulan diorang tengah cuti. And you know what my third plan is? Become a lonely traveler/backpacker. Travel sengsorang.

Dari kanan: Driver kitorang (Syahmi), suka bergayut telefon (Hanif), best student yang sibuk dengan assignment (Fauzan), dan orang yang tak dapat tidur (me).

Untuk percutian kali ni kitorang sepakat nak try gaya backpacker. Tak ada travel guide dan tak ambik mana-mana pakej pun. Tidur pun kat khemah je.

The hardest part is, nak tidur dalam khemah. Semua barang-barang terpaksa letak dalam khemah termasuk makanan dan minuman. Kalau tak, ada serangga atau binatang liar yang akan makan such as biawak.

Waktu petang pada hari pertama tu pun kitorang dah jumpa biawak. That’s why kitorang buat macam tu. Bila semua makanan dan minuman terpaksa letak dalam khemah.

Mula la semut-semut datang tak diundang. Kitorang dah kebas-kebas sikit khemah tu tapi macam biasa la. Ada sekor dua yang degil. Maka tidur la kitorang dalam keadaan semut datang hinggap ke kaki sekali sekala. Kalau kat rumah diganggu nyamuk, kat sini diganggu semut.

2 orang tidur dalam khemah, sorang lagi tidur luar khemah. Aiikkk. Baru 3 orang. Kata tadi pergi empat orang kan? Hahaha,  yang sorang lagi tak tidur mana-mana.

Dalam khemah pun tak, luar khemah pun tak sebab dia tak dapat tidur langsung sepanjang malam pertama kat sana. I repeat, the whole night ok. Until subuh.

And that is me. Ya, Husein tak dapat tidur malam tu sampai subuh. Nak kata tak letih, of course letih seharian pergi jalan-jalan sambil layan kerenah geng-geng sekepala. Bila tengok diorang tidur terasa macam nak kacau je diorang tu, tapi Husein biarkan.

Keadaan khemah Husein beserta unggun api.

Keesokan harinya kepala rasa berat je nak buat aktiviti. Tapi mujur Husein dapat tidur sekejap lepas subuh. Sebelum subuh badan dah tak berapa sedap dan nak muntah.

Tu pun bukannye lama Husein tidur. Lebih kurang 30-50 minit je. Nasib kepala otak boleh tahan lagi. Then kitorang buat aktiviti snorkeling sampai ke tengahari.

Untuk snorkeling kali ni kitorang ambik 3 checkpoint je iaitu Turtle point, Coral point dan Shark point. Alhamdulillah untuk turtle point kitorang dapat jumpa penyu depan mata beb. Lama pulak tu. Siap main kejar-kejar sikit dengan penyu tu.

Akhirnya letih duk berenang kejar penyu tu. Untuk coral point pulak, korang dapat tengok batu karang dan ikan-ikan kecik yang cantik berwarna-warni.

Oh ye, sebelum pergi ni, eloklah korang bawak roti untuk bagi makan kat ikan. Nanti senang ikan datang berkumpul kat korang dan korang boleh tengok bermacam-macam ikan dengan senang.

And I did just like that. Terasa macam nak cium-cium je ikan-ikan comel tu bila diorang datang serbu kat Husein. Don’t worry, diorang tak berani makan korang punye. Hihihi.

Dekat shark point pulak, kitorang snorkeling sekejap je sebab tak jumpa ikan jerung pun. Memang kat sini ada ikan jerung tapi agak susah nak jumpa. Kalau korang nasib baik, boleh la jumpa.

Tapi nasib kitorang kurang baik hari tu. Memang niat Husein nak tengok jugak ikan jerung kat sini depan mata. Kalau boleh nak sentuh sekali. Ikan jerung kat sini bukannya besar macam kat mat salleh tu.

Satu lagi, dengar kata yang ikan jerung kat sini tak makan orang. Emmmm, yang tu Husein kurang pasti. Walaupun Husein tak jumpa ikan jerung kat sini, tapi Husein jumpa ikan yang lebih cantik dari tu.

Husein jumpa puteri ikan duyung. Hahahahaha, Wahai puteri ikan duyung, datang lah meminang aku. Huhuhuhu.

Cerita bab kerja, Husein nak lupakan sekejap kerja-kerja yang dibuat ni dan nak imbas kembali ‘kerja-kerja’ yang dibuat kat Pulau Perhentian dulu. Memang kerjanya adalah menghabiskan baki hari-hari yang tertinggal sebelum pulang ke rumah dalam keadaan gembira dan puas.

Oleh kerana namanya dah Pulau Perhentian, of kos la ada hutan kat pulau tu kan. Hutan-hutan kat sini tak la bahaya sangat. Kalau nak jumpa harimau singa tu memang takde la. Kalau kera dan beruk memang ada. Even mase time Husein pergi hari tu pun ada. Tapi, selagi korang tak ganggu diorang, diorang takkan ganggu korang jugak. Itu prinsip dia.

Aktiviti jungle trecking dah Husein buat sejak hari pertama kat sana. Semuanya gara-gara nak tengok hutan berhampiran tapak khemah kitorang tu tembus kat mana. Gigih jugak kitorang jungle trecking kat sana. Naik bukit, lompat kayu besar, jalan curam dan licin, semak samun, jumpa mat salleh, hahahaha. Ya, kitorang jumpa mat salleh jungle trecking macam kitorang.

Ingatkan diorang ni tak la minat sangat jungle trecking ni. So, bagi korang yang plan nak kesini jangan lupa listkan aktiviti jungle trecking dalam list korang. Mat salleh pun jungle trecking jugak tau.

Kitorang jungle trecking bermula dari tapak khemah kitorang, Teluk Keke tembus sampai ke Floral Bay. Kat sini banyak kedai-kedai makan dan mat salleh yang tinggal.

Tempoh jungle trecking kitorang dalam 45 minit gitu. Jugak jangan sesekali jungle trecking pakai selipar, alamatnya korang akan mudah sakit kaki la. Untuk yang first time jungle trecking memang akan cepat rasa penat, so sebelum bertolak tu bawak la air botol untuk kekalkan stamina.

Tapi mujur Husein dah ada pengalaman mendaki Gunung Sinai kat Mesir dulu. So, tak la rasa penat sangat. Lagipun Husein memang minat meneroka alam semulajadi ni.

24 jam mengadap kereta, bangunan, office, jalan raya dan macam-macam lagi. Bbila dah jungle trecking ni baru la terasa betapa cantik dan nikmatnya alam semulajadi yang indah dengan dipenuhi pokok-pokok dan tumbuhan yang menghijau.

Last but not least, kitorang pergi ke Perhentian Kecil untuk membuat aktiviti pecah lemak (walaupun dah kurus kering ni) untuk menaiki tangga ke puncak kincir angin.

Kalau korang nak bercuti kat sini, korang wajibul ghunnah datang sini. Kalau tak datang, memang korang akan menangis guling-guling sebab view kat sini sangat ohsem dan cantik. Oleh kerana view kat sini sangat menarik perhatian, maka ibadah selfie sangatlah dituntut oleh semua yang hadir. Hahahaha.

Bila kitorang habis teroka kawasan ni dan nak balik naik bot, tiba-tiba kitorang di tegur oleh driver bot tu.

“Gane, best dop naik atah nung?”
(“Macam mana, best tak naik atas sana?”)

“Waaahhh, (sambil hembus nafas lega), best la pok. Boleh tengok belake dari atah nung.”

“Hahaha. Doh mu ada kira dop berapa utey tangga hok mu naik ni?”
(“dah korang ada kira tak berapa anak tangga yang korang naik ni?”)

“Dop kire stabok pok eh.”
(“Tak kira langsung pak cik eh”)

“Hahaha. Dulu pok ade naik gop sapa pucok nung. Tapi time mude-mude dulu la. Time tenaga kuat lagi. Lening dop rok doh. Dulu pok kire anok tangga dekat 900 lebih hok ade”
(“dulu pak cik naik jugak sampai atas sana. Tapi time muda-muda dulu la.. time tenaga kuat lagi. Sekarang tak larat dah. Dulu pak cik kira anak tangga ade lebih kurang 900 lebih”)

Bila Husein terdengar pak driver tu cakap macam tu, Husein betu-betul tak sangka yang Husein dapat naik anak tangga sampai ke puncak dengan bilangan sebanyak tu. Husein macam terpinga dan terdiam sekejap. Dalam hati cakap, “biar betul.. kadang-kadang nak naik tangga rumah pun aku dah letih”.

Itu la serba sedikit pengalaman Husein dan team backpackers yang lain di Pulau Perhentian bulan lepas. Husein rasa bersyukur sangat kerana dapat pergi ke sini memandangkan dah lama berhajat nak ke sini tapi ada sahaja masalah yang timbul. Setakat ni, ini lah pulau yang paling cantik di Malaysia yang pernah Husein tengok. InsyaAllah kalau ada rezeki Husein akan datang ke sini semula untuk masa yang akan datang.

Husein kira pasti ramai yang ingin bercuti ke Pulau Perhentian dengan belanja yang sedikit kan? Husein nasihatkan kat korang supaya jangan ambil mana-mana pakej travel untuk kesini sebab ada yang mahal sangat sampai RM250-300 pun ada.

Jom kita berbackpack dan walk in terus ke sini tanpa travel ejen yang memaksa kita untuk patuhi jadual yang dirancang oleh mereka.

Disini itinerary & belanjawan Husein ketika berada di Pulau Perhentian selama 3hari 2malam bersama tiga orang rakan backpack yang lain. Di akhir nanti anda pasti terkejut dengan belanjawan Husein sepanjang 3D 2N disana. Harap boleh menjadi rujukan untuk anda semua:

Total belanjawan Husein 3D 2N di Pulau Perhentian = RM249. Amacam? Murah tak kalau nak dibandingkan dengan pakej-pakej yang ditawarkan oleh ejen travel yang lain?

LIKE dan FOLLOW Vocket di Facebook serta Instagram


Tip Percutian Ke Pulau Mabul, Sabah Secara Bajet. Awesome!

Nota Editor: Nota ini ditulis oleh Puan Sabrina Ismail yang sedang menetap di Tawau, dan diterbitkan semula di Vocket dengan kebenaran beliau. Semoga dengan nota beliau, dapat membantu anda menikmati keindahan asli negara pada harga yang lebih murah.

Hanya ada dua penerbangan dari Kuala Lumpur ke Tawau, MAS dan Air Asia. Tiket paling murah yang anda boleh beli ialah RM99.90 dari Kuala Lumpur ke Tawau. Khas ketika Air Asia buat sale. Masa lain harga ada sikit up lah. Melangganlah dengan promosi AirAsia. Senang dapat notis bila mereka buat sale. Jangan turun di Kota Kinabalu pula ya. Tawau ada lapangan terbang tersendiri.

Di sini, anda punya dua pilihan. Ambil teksi atau kereta sewa terus ke Sempoerna atau tidur satu malam di Tawau. Esok, lepas Subuh baru bertolak ke Sempoerna.

Pilihan ketiga, anda boleh minta hotel/resort di Sempoerna untuk aturkan pickup buat anda terus dari lapangan terbang. Mereka caj ikut kepala. RM40 sehala untuk kadar Scuba Tiger Resort, sebagai contoh.

Percutian ideal untuk percutian bajet di pulau-pulau Sempoerna adalah 3 hari 2 malam. Kalau banyak duit, cuti seminggu pun tak apa. Anda boleh memilih untuk tidur satu malam di Tawau, dan satu malam di Sempoerna atau dua-dua malam di Sempoerna.

Itinerari – Hari pertama sampai, ronda, rehat.
Hari kedua naik pantai (pulau), tidur kepenatan.
Hari ketiga shopping dan pulang ke pangkal jalan.

Untuk dapatkan harga murah, ambil pakej Day-trip atau balik hari. Bot akan bersiap untuk naik ke pulau dalam jam 8 pagi dan pulang jam 5 petang. Cukup gelap badan dah tu, percayalah! Anda boleh melakukan island hopping dalam masa itu, mengikut pakej yang anda ikuti.

Mabul – Kapalai = RM70 sekepala
Bohey Dulang – Sibuan = RM70 sekepala
Mataking – Pompom = RM100 sekepala.

Tidak termasuk snorkeling equipment dan makan. Bergantung juga. Tanya pakej yang penganjur aturkan. Ada yang hanya perlu tambah RM10 untuk sewa set snorkeling.

5) Resort atas laut (di pulau) vs tepi laut

Harga hotel tepi laut RM100++ semalam untuk dua orang. Tawau atau Sempoerna, lebih kurang sama harganya.

Harga atas laut (pulau), termasuk bot, snorkeling dan makan ialah RM380 satu kepala, satu malam. Ini pakej bajet. Yang tak bajet makan ribu-ribu juga satu malam. Contoh, Pulau Kapalai dan Mataking. Banyak beza harga tu!

Ikut bajet yang anda tentukan. Tahap shopping seseorang individu berbeza dari satu sama lain. Tanya sahaja pada penduduk tempatan di mana pasar, mereka akan tunjukkan. Orang Sabah ni mesra dengan pelancong tempatan mahupun luar negara.

Daripada nota di atas, anda boleh kira sendiri bajet untuk bercuti di sini. Tak sampai seribu pun seorang sudah termasuk flight, pulau, hotel, kenderaan, udang dan ketam sebagai makan malam. Kalau datang konvoi dengan kawan-kawan lagi jimat. Boleh berkongsi kos yang ada.

Saya harap nota ini membantu dan bermanfaat. Selamat merancang cuti anda!

BACA: Pelantar Minyak Terbiar Di Sabah Ditukar Menjadi Sebuah Hotel. Sangat Awesome!

BACA: Tip Membawa Anak Kecil Bercuti Ke Pulau

LIKE dan FOLLOW Vocket di Facebook serta Instagram


6 Jenis Hotel Di Turki Yang Anda Perlu Tahu Sebelum Buat Tempahan Bilik

Setiap negara mempunyai dasar masing-masing dalam menentukan ketegori sesebuah hotel.

Begitu juga di Turki yang mana setiap hotel perlu didaftarkan di bawah Kementerian Budaya & Pelancongan (T.C. Kültür ve Türizm Bakanlığı) dan disemak serta dikategorikan mengikut tahap piawaian yang diperlukan oleh Kementerian Pelancongan (T.C Türizm Bakanlığı).

Sesetengah hotel berskala kecil (hostel/homestay dll) pula didaftarkan di bawah Majlis Perbandaran tempatan yang berautoriti.

Mereka juga perlu menyediakan perkhidmatan mengikut piawaian minima dan dari situ mereka akan diperiksa dari semasa ke semasa untuk memastikan setiap dari mereka mematuhi peraturan dan undang-undang yang telah ditetapkan.

Hampir kesemua hotel di Turki menggunakan sistem pembayaran mengikut jumlah orang (per pax) dan bukan mengikut jumlah bilik yang ingin disewa.

Jadi di sini, kami dari Jejak Uthmaniyyah Tour & Consultancy ingin memberitahu anda apa yang boleh anda harapkan bila memilih salah satu hotel-hotel di Turki mengikut taraf bintang dan kategori hotel tersebut.

Hotel yang dikategorikan sebagai ‘S’ di Turki adalah unik dan kadang-kadang ia boleh mengelirukan,

Macam hotel 4 bintang tapi takde pula mention berapa bintang dalam hotel ni. Ermmm.

‘S’ di sini merujuk kepada Special Class atau Hotel Bertaraf Istimewa yang biasanya bangunan hotel tersebut adalah bangunan lama (hartanah) bersejarah yang telah dipulihara atau Hotel Butik baru yang mempunyai unsur-unsur tradisional Turki dan sebagainya di dalamnya.

Hotel jenis ini tidak diklasifikasikan dengan sebarang taraf bintang disebabkan mempunyai kekangan di dalam membesarkan struktur bangunan, kuantiti bilik hotel yang terhad dan sebagainya. Tetapi dari segi kemudahan asas dan keluasan bilik hotel adalah standard antara hotel 4 ke 5 bintang.

Namun begitu, tidak bermakna hotel bertaraf ‘S’ ini menyediakan perkhidmatan yang lebih rendah dan kurang berkualiti daripada hotel bertaraf bintang tetapi mereka dikategorikan dengan kelas tersendiri.

Antara Boutique Hotel yang superb pada pandangan kami :

1. Ottoman’s Life Hotel di Fatih, Istanbul
2. Goldern Horn Deluxe di Sultanahmet, Istanbul
3. Bursa Kitapevi, Bursa
4. Göreme Inn Hotel di Göreme, Cappadocia

Hotel jenis ini biasanya sering dicari-cari oleh para pengembara yang mempunyai bajet yang rendah. Selalunya di Turki, rate nya sekitar 35 – 60 TRY (turkish lira) bersamaan dengan 45 – 85 RM (ringgit malaysia) per pax.

Kategori hotel satu bintang di sini kebanyakannya adalah simple tetapi menarik. Mereka menyediakan kemudahan paling asas sahaja (tuala, tandas, tempat mandi, TV dll.) dan WiFi juga disediakan, kalau tidak ada tu memang anda kurang bernasib baik dan cuba cari hotel yang lain.

Tolong dan tolong pastikan anda semak dahulu perkhidmatan yang mereka sediakan beserta testimoni pelanggan-pelanggan yang pernah menggunakan khidmat mereka sebelum anda book hotel tersebut sama ada di booking.com  / agoda.com / tripadvisor.com dll atau pun di laman rasmi hotel tersebut.

Kaunter reception di Turki beroperasi sekurang-kurangnya 12 jam sehari. Walaupun hotel itu bertaraf satu bintang sekalipun anda mungkin mempunyai kesukaran untuk berjumpa dengan pekerja yang boleh berkomunikasi dalam bahasa Inggeris dengan fasih.

Tetapi kebiasaannya pekerja-pekerja di sana begitu friendly dan cuba membantu walaupun dengan hanya menggunakan bahasa ‘isyarat’ sahaja. Huhuhu.

Di dalam hotel bertaraf satu bintang di Turki, mereka menyediakan sarapan pagi di dapur mereka dan jika tidak di dalam bangunan hotel akan ada satu restoran di sebelahnya yang mana sudah termasuk di dalam harga yang kita bayar.

Sesetengah harga hotel itu akan jadi lebih murah bila mana tidak termasuk hidangan breakfast.

Sarapan pagi yang mereka selalu sediakan adalah seperti roti potong, jam, madu, buah zaitun, yoğurt, telur, tomato, timun, tea/kopi (nescafe etc.).

Kebanyakan hotel di Turki mempunyai dua katil bujang (twin bedroom, 3’6″ wide per single bed) pada setiap bilik berbanding katil berkembar (queen / double bedroom) atau hanya satu katil di dalam satu bilik.

Jadi, walaupun anda membuat permintaan untuk tidur di katil berkembar kemungkinan besar permintaan anda itu tidak dapat ditunaikan kerana bilangan katil yang ada sangat terhad jumlahnya lebih-lebih lagi yang bertaraf satu bintang.

Dari segi bilik mandi pula, bermula dari hotel bertaraf satu bintang hinggalah bertaraf 3 bintang, hampir kesemua mereka menggunakan konsep ‘Roman Shower’ yang mana pintunya agak terbuka sedikit ataupun konsep ‘Enclosed Shower Stall’ berbanding tab mandi yang hanya akan disediakan di hotel 4-5 bintang.

Bilik mandi / tandas di hotel satu bintang di Turki kebanyakannya berada di dalam bilik hotel tersebut yang mana ia berbeza dari kebiasaan hotel satu bintang di Eropah, melainkan anda pilih untuk tidur di dalam asrama (dorm).

Bilik hotel akan dibersihkan beserta digantikan tuala setiap hari. Cadar / sarung bantal / selimut akan ditukar sebanyak 1 ke 2 kali seminggu.

Untuk barang berharga pula, tidak dapat dijamin selamat atau tidak jika anda simpan di bilik hotel.

Seeloknya minta penjaga di kaunter resepsi untuk menyimpankan barang berharga anda buat sementara. Tiada cas tambahan dikenakan.

Seperti biasa, hotel 2 bintang mempunyai kemudahan yang agak sama dengan hotel satu bintang dengan beberapa tambahan sahaja.

Kosnya adalah sekitar 40 – 90 TRY (turkish lira) bersamaan 55 – 115 RM (Ringgit Malaysia) per pax. Kalau check in berdua dan ke atas akan jadi lebih murah sedikit.

Kaunter resepsi di hotel dua bintang juga adalah hampir sama dengan hotel satu bintang yang mana beroperasi sekurang-kurangnya 12 jam sehari.

Pekerja di kaunter resepsi adalah kebanyakannya dari lepasan graduan Industri Hospitaliti yang mana mereka lebih berpengalaman dan mampu memberi hampir semua bantuan kepada anda seperti memberi panduan arah jalan, mencarikan teksi, membuat sebarang tempahan dan sebagainya.

Jika anda mendapati bilik yang diberikan adalah kotor / pintu tidak boleh dikunci  / lampu tidak bernyala, jangan ragu-ragu untuk memanggil mereka untuk menyelesaikan masalah teknikal ini.

Terdapat ruang makan yang agak luas atau sebuah restoran kecil di dalamnya jika dibandingkan dengan hotel bertaraf satu bintang.

Kesemua hotel di Turki melihat sarapan pagi yang berkualiti adalah suatu lambang penghormatan buat mereka, maka mereka berlumba-lumba untuk menyediakan sarapan pagi yang terbaik untuk para pelanggan yang menetap di hotel mereka begitu juga hotel bertaraf 2 bintang.

Tiada perbezaan yang besar antara ruang / perabut / corak bilik di hotel satu bintang dan 2 bintang.

Kesemua hotel bertaraf 2 bintang mempunyai bilik mandi peribadi (en-suite bathroom) dan apa yang anda lihat di internet kebanyakannya itulah yang akan disediakan bila anda menginap di sana.

Pastikan anda semak dahulu perkhidmatan yang mereka sediakan dan testimoni pelanggan-pelanggan mereka yang pernah menggunakan khidmat mereka sebelum anda book hotel tersebut sama ada di booking.com / agoda.com  / tripadvisor etc. ataupun di laman rasmi hotel tersebut.

Bagi sesiapa yang mempunyai bajet yang sederhana, hotel berkategori 3 bintang ini adalah sesuai untuk anda yang datang sebagai seorang pelancong di Turki.

Sebilangan hotel 3 bintang ada menawarkan perkhidmatan seperti bertaraf 4 bintang tetapi disebabkan beberapa asbab yang remeh, mereka dikategorikan bawah dari 4 bintang.

Antara contoh sebabnya adalah tidak menyediakan bilik mandi yang setaraf dengan hotel 4 bintang. Kita lihat selepas ini apa yang ditawarkan hotel 4 bintang.

Kosnya adalah sekitar 90 – 120 TRY (Turkish Lira) bersamaan 125 – 163 RM (Ringgit Malaysia) per pax/room. Tetapi jika anda tempah hotel untuk 2 orang atau lebih sebilik harganya akan jadi lebih murah sekitar 50 -100 TRY per pax.

Selain itu, disediakan juga jaringan WiFi pada setiap bilik dan laptop/komputer di lobi hotel dengan bayaran tertentu.

Kaunter resepsi akan dibuka lebih lama daripada hotel bertaraf 1 dan 2 bintang, paling kurang selama 18 jam sehari. Walaupun begitu, perkhidmatan atas talian adalah 24 jam sehari sama ada di dalam dan luar negara.

Mereka juga memberi perkhidmatan tambahan seperti dobi, dry cleaning (bersama dengan sedikit cas tambahan) dan pekerja yang sudi membantu anda membuat sebarang tempahan dan mencadangkan tempat-tempat menarik di Turki.

Pastinya hotel bertaraf 3 bintang sentiasa menyediakan sarapan pagi buat anda dan majoriti restoran berada di tapak bangunan hotel. Mereka juga ada menyajikan pelbagai makanan tempatan untuk tengah hari dan malam.

Biasanya hotel bertaraf 3 bintang hingga 5 bintang di Turki mempunyai bar di dalam hotel mereka dan agak sedikit hotel yang menawarkan konsep ‘halal hotel’.

Terdapat pelbagai kemudahan disediakan contohnya kerusi urut, tempat permainan orang dewasa (18+) (snooker/video game etc.) sun terrace, taman hotel dan sebagainya.

Bilik hotel 3 bintang di Turki mempunyai ruang yang lebih besar berbanding hotel 2 bintang dan akan dihiasi dengan beberapa perabot yang sesuai seperti almari pakaian dan meja kecil.

Selain itu penghawa dingin, TV (flat screen), peti sejuk kecil, pengering rambut, room services dan peti keselamatan ada disediakan oleh hotel bertaraf 3 bintang di Turki.

Bilik hotel akan dibersihkan beserta digantikan tuala setiap hari. Cadar/sarung bantal/selimut akan ditukar sebanyak 1 ke 2 kali seminggu.

Begitu juga untuk hotel bertaraf 3 bintang, pastikan anda semak dahulu perkhidmatan yang mereka sediakan dan testimoni pelanggan-pelanggan mereka yang pernah menggunakan khidmat mereka sebelum anda book hotel tersebut sama ada di booking.com / agoda.com dll ataupun di laman rasmi hotel tersebut.

Baca: 10 Tips Survival Sewaktu Travel Ke Istanbul

Secara umumnya, kategori hotel ini adalah hampir sama seperti hotel bertaraf 3 bintang dengan beberapa tambahan seperti reka bentuk lobi dan bilik hotel lebih cantik dan mewah.

Ada juga sesetengah hotel 4 bintang di Turki menawarkan perkhidmatan penginapan yang lebih eksklusif dan luar dari kebiasaaan hotel bertaraf 4 bintang yang lain dengan harga yang berpatutan. Selalunya terletak berdekatan dengan pusat membeli-belah.

Harganya adalah sekitar 300 – 550 TRY (turkish lira) bersamaan 420 – 770 RM (Ringgit Malaysia) untuk 2 orang dan 1 bilik.

Sama sahaja dengan sistem hotel bertaraf 3 bintang seperti kaunter resepsi beroperasi paling kurang selama 18 jam sehari dan perkhidmatan atas talian adalah 24 jam sehari di dalam dan luar negara.

Sudah tentu ada perkhidmatan tambahan seperti dry cleaning, dobi, sterika baju (servis disediakan oleh hotel melalui agensi terpilih) dan juga servis tukaran wang.

Restoran yang dibina di dalam hotel bertaraf 4 bintang di Turki ini adalah lebih besar ruangnya daripada gred yang sebelum ini dan di hotel ini turut menyajikan 3 hidangan sehari.

Istimewa pada sarapan paginya disediakan secara bufet yang akan membuatkan anda rambang mata dengan pelbagai pilihan.

Eat Breakfast Like a King, Lunch Like a Prince, and Dinner Like a Pauper

Bila sebut tentang sarapan pagi, jangan kita harapkan sarapan nasi lemak, mee goreng, bihun, roti canai, teh tarik dll sepertimana di Malaysia.

Di Turki breakfast nya sangat ringkas, sihat dan insya-Allah mengenyangkan cuma mungkin anda kurang puas kerana berlainan cita rasa. Huhuhu.

Di hotel 4 bintang anda boleh mendapatkan pelbagai kemudahan riadah dan juga hiburan yang lebih baik.

Terdapat tempat pendandan rambut (lelaki & wanita), kedai hadiah & cenderamata, kolam renang indoor & outdoor, sauna, spa, jacuzzi, gym dan sebagainya.

Mempunyai kemudahan lengkap asas bilik seperti hotel bertaraf 3 bintang ditambah dengan beberapa perkhidmatan istimewa disediakan seperti produk penjagaan diri dan servis bilik (menyediakan makanan atau minuman ke bilik) yang mana beroperasi hampir 6 – 10 jam sehari (mengikut sistem hotel masing-masing).

Bilik tidur anda termasuk tuala/sarung bantal/cadar/selimut akan dikemas dan ditukar pada setiap hari antara pukul 10 pagi – 1 tengah hari kecuali anda meletakkan penanda di pintu anda, ‘Dont Disturb’.

Jika anda mencari keselesaan, ketenangan, pemandangan indah dari luar tingkap sambil menghirup udara yang segar, hotel 5 bintang di Turki mampu menawarkan pelbagai perkhidmatan yang lebih selesa dan mewah sehingga membuatkan anda berasa seperti seorang raja berhari-hari.

Majoriti hotel bertaraf 5 bintang di Turki dimiliki oleh syarikat francais antarabangsa dan tempatan atau pengurus hartanah. Lokasi yang dipilih adalah begitu strategik iaitu di kawasan-kawasan utama pelancongan.

Tentunya kaunter resepsi dan perkhidmatan atas talian dalam dan luar negara beroperasi selama 24 jam sehari.

Penjaga kaunter resepsinya adalah dari kalangan terpelajar yang mampu berbahasa dengan pelbagai bahasa, paling tidak pun fasih berbahasa Inggeris.

Perkhidmatan tambahan lain pula adalah hampir sama dengan hotel bertaraf 4 bintang.

Penghantaran makanan ke bilik atau bufet termasuk breakfast + lunch + dinner dengan pelbagai cita rasa antarabangsa turut disajikan khas buat anda.

Apa yang ada di hotel 4 bintang akan lebih kurang sama juga yang berada di hotel 5 bintang dengan beberapa sedikit penambahan contohnya kolam renang bersaiz semi-Olympic, kelengkapan sukan air, kelas senaman aerobik dan pelbagai lagi.

Ruang biliknya adalah luas, selesa bahkan seakan-akan sebuah kondominium. Bilik mandi peribadinya (‘En-Suite Bathroom’) juga luas dan mempunyai kelengkapan yang cukup termasuk produk kecantikan.

Hampir seluruh hotel bertaraf 5 bintang mempunyai ruang balkoni yang cantik bersama dengan pemandangan yang indah di setiap kota di Turki.

Kesemua kemudahan asas biliknya juga turut sama dengan hotel 4 bintang ditambah dengan tuala mewah dan TV setelit pelbagai saluran.

Bilik tidur anda termasuk tuala / sarung bantal / cadar/selimut akan dikemas dan ditukar pada setiap hari antara pukul 10 pagi – 1 tengah hari kecuali anda meletakkan penanda pintu ‘Please Dont Disturb’.

Info-info yang diberikan di atas adalah sebagai panduan buat anda dalam menentukan hotel yang mana satu sesuai dengan kemahuan dan kehendak cita rasa anda. Dari segi kadar harga akan berubah-ubah mengikut musim tertentu.

Baca lagi: 22 Aktiviti Menarik Yang Boleh Anda Lakukan Bila Travel Ke Cappadocia Turki


Tip Kelihatan Lebih Cantik Dengan Tudung Yang Sesuai Pada Wajah Anda

Nota Editor: Artikel tip pilih tudung ini asalnya dikeluarkan oleh Harian Metro dan kami kongsikan di sini dengan penambahan gambar supaya imaginasi anda berkembang.

Seperti pakaian, ramai tidak tahu pemilihan tudung yang menarik harus bersesuaian dengan bentuk wajah seseorang. Sebab itu ada tudung yang nampak cantik apabila dipakai namun kurang menawan bagi wanita lain. Justeru, bagi memastikan keselesaan, pastikan memakai terlebih dulu tudung yang dibeli. Di bawah terdapat beberapa panduan mengenai pemilihan gaya tudung mengikut bentuk wajah

Wanita yang memiliki bentuk wajah bujur bebas memilih sebarang gaya tudung. Jika anda penggemar selendang, bebas memakai apa juga jenis selendang sama ada daripada fabrik kapas, sifon atau net. Begitu juga dengan tudung siap bersengkuap atau jenis Syria

Mereka yang mempunyai bentuk muka panjang ini dicirikan dengan dagu yang panjang. Bezanya adalah bentuk kening yang lonjong dan relatif lebih tinggi dengan jarak pelipis yang sama dengan jarak rahang. Bagi mengurangkan kedudukan kening yang tinggi, disarankan menggunakan anak tudung yang kedudukannya diletakkan ke bawah sedikit sehingga menutupi bahagian kening. Penggunaan anak tudung Syria bersama selendang adalah disarankan kerana ia dapat membantu menutup sedikit bahagian kening yang tinggi. Seperti mereka yang mempunyai bentuk muka bujur, semua jenis selendang sesuai digayakan.

Mereka yang mempunyai bentuk wajah bulat disarankan menggunakan cekak lembut terlebih dulu sebelum memakai anak tudung. Pilih anak tudung diperbuat daripada bahan yang lebih anjal supaya ukuran kepala tidak kelihatan bertambah. Pilih selendang daripada fabrik nipis agar ukuran kepala tidak terlalu kelihatan. Selendang nipis atau mini sangat sesuai digayakan. Bagaimanapun, disarankan menggunakan anak tudung bawal sebelum mengenakannya agar bentuk muka kelihatan bujur.

Ciri-ciri bentuk muka berpetak adalah lebih lebar di antara pelipis manakala tulang rahang dapat dilihat dengan jelas namun bahagian dagu kelihatan samar. Dalam mengenakan tudung, pastikan tulang rahang dapat disembunyikan di sebalik tudung.

Gunakan anak tudung supaya kesan bentuk wajah nampak memanjang. Jika ingin memakai selendang, perlu bijak menggayakannya. Elakkan gaya ikatan Bienda atau ikatan di belakang tengkuk kerana gaya ini tidak mampu menyembunyikan bahagian tulang rahang yang lebar. Pilih gaya selendang yang menjurus kepada lilitan dan menutupi rahang. Tudung siap bersengkuap juga sesuai dengan bentuk muka berpetak.

Dagu panjang adalah ciri utama bentuk muka segi tiga, ditambah dengan jarak pelipis yang lebih lebar dibandingkan pangkal rahang. Gunakan tudung yang ditarik sejauh mungkin ke belakang dan bertemu di tengkuk agar bahagian rahang tampak terbuka. Untuk mengisi bahagian yang kosong di sebelah kiri dan kanan telinga disarankan menggunakan anak tudung seperti net.

Bagi membolehkan bahagian kening terangkat, gunakan cekak lembut sebelum menggunakan anak tudung. Buat mereka yang mempunyai bentuk muka segi tiga penggunaan selendang bukan satu masalah kerana mereka menghampiri bentuk muka bujur. Bagaimanapun, pastikan cara pemakaian selendang dapat menutupi kekurangan wajah. Paling sesuai adalah gaya pintalan atau gaya sanggul kerana ia dapat membuatkan bahagian rahang tampak lebih terbuka.

LIKE dan FOLLOW Vocket di Facebook serta Instagram


Tip Pilih Warna Mekap Korea Yang Sesuai Dengan Tona Kulit Anda

Teruja lihat betapa flawless kulit selebriti Korea Selatan setiap kali menonton drama atau variety show mereka. Ia membuatkan ramai wanita Malaysia mahukan gaya mekap Korea sebegitu.

Maka, ramai yang ambil masa lama di kaunter mekap gara-gara mahu mencari warna yang sepadan dengan tona warna kulitnya. Habis segala warna yang dirasakan bersesuaian dicalit pada kulit wajah, pergelangan tangan, bibir dan sebagainya. Hampa!

Wanita Korea berkulit cerah, jadi ia boleh mengundang rasa kecewa apabila ada berdozen pilihan tapi tiada yang begitu match dengan kulit gelap atau kecokelatan wanita Malaysia.

Ini kerana kebanyakan syarikat kosmetik menawarkan bilangan warna yang terhad buat wanita yang ingin kecantikan ala Korea di Malaysia.

Menyedari kelompongan ini, Etude House, syarikat kosmetik Korea menghasilkan lebih banyak pilihan warna di luar kebiasaan pasaran Korea.

Bukan kerana skim pemasaran tetapi ia bergerak seiring sepertimana jenama mekap patut sasarkan, iaitu lebih global di mana ia sesuai untuk orang tidak berkulit cerah juga.

Mekap pada wajah anda akan menyerlah apabila anda menggunakan warna mekap yang bersesuaian dengan kulit wajah anda. Saat itu ia akan tampak sempurna tanpa cela.

Sebagai pengguna, anda patut tahu cara pemilihan warna mekap yang betul bagi memudahkan proses pencarian anda dalam mengenalpasti kesesuaian antara tona warna kulit dan mekap.

Di sini, ada tip penting yang menjadi asas buat segala jenis produk mekap. Jika anda kuasai tip ini ia akan membuatkan anda lebih mudah mengaplikasikan kreativiti dengan pelbagai warna mekap kelak.

Bedak asas atau foundation ialah lapisan pertama yang disapu pada kulit wajah sebelum bahan mekap lain. Ia berfungsi menutup cela di wajah seperti bintik hitam dan bekas jerawat dan menyeragamkan ton warna kulit agar kulit tampak sempurna.

Dari segi warna, ia memiliki pelbagai pilihan. Namun, ia mesti bersesuaian dengan jenis dan warna kulit agar tona wajah kelihatan natural. Tersilap pilih, wajah boleh jadi bercapuk atau kelihatan canggung sesudah mekap nanti.

1. Sapu sampel bedak asas di bahagian pipi, atau dagu untuk uji warna apa yang sesuai dijadikan warna asas mekap anda.

2. Jika anda ambil masa yang lama untuk meratakan warna bedak asas, itu bermaksud warna tersebut tidak sesuai dengan anda.

3. Pastikan anda uji sampel bedak asas di bawah pencahayaan yang baik dan tidak berbayang agar kelihatan jelas kombinasi warna kulit dengan bedak asas.

4. Jika ragu-ragu, pilih ikut warna leher atau warna di antara wajah dan leher supaya tidak nampak perbezaan warna yang ketara.

5. Pergi ke kedai mekap untuk mendapatkan khidmat nasihat daripada staf di situ. Ia bukan sahaja memudahkan anda, warna yang dicadangkan pasti lebih menepati tona kulit anda.

Untuk lebih mudah faham, lihat pilihan tona warna Double Lasting Foundation dari Etude House ini. Walaupun produk ini dari Korea, ia dibuat bukan sahaja untuk wanita Korea berkulit cerah.

Ini kerana sememangnya diketahui ramai, produk mekap dari Korea biasanya too light atau memiliki pilihan warna yang terhad buat kulit yang gelap.

Berbeza dengan Etude House yang mahu membawakan kelainan dengan pelancaran warna-warna baru yang lebih bersesuaian dengan wanita berkulit perang dan gelap.

Produk Etude House ini meraikan wanita berkulit perang atau gelap di mana ia mempunyai 19 warna yang matching dengan warna kulit anda.

Ia dikategorikan ikut undertones kulit iaitu warna-warna melalui permukaan kulit anda: sejuk, neutral atau hangat.

Apa yang anda lihat pada kulit wajah seperti warna putih, sawo matang, gelap atau kuning langsat ialah warna permukaan kulit. Undertone pula ialah warna dasar pada kulit di mana ia tidak berubah akibat pengaruh luar.

Selain kelebihan spektrum warna yang lebih luas, Double Lasting Foundation dapat menutup cela dengan baik dan menghasilkan warna sekata pada kulit wajah.

Malah, ia juga tidak membuatkan kulit rasa kering dan mampu bertahan lebih lama. Jika anda cari bedak asas yang tidak terlalu tebal atau nipis, ini yang anda patut cuba.

Sekiranya anda mahu lebih keseronokan bermain dengan warna, anda boleh melawat kedai Etude House untuk mencuba dan mencari warna foundation yang benar-benar sesuai dengan warna kulit anda.

Saling berkaitan tetapi berbeza, bronzer dan highlighter berfungsi untuk beri kesan hangat dan bayangan pada kulit wajah.

Ia sama penting walaupun fungsi bertentangan – bronzer menonjolkan bentuk wajah, dan highlighter mengurangkan bentuk wajah yang mahu diselindungi.

Bronzer digunakan bagi menghasilkan warna kulit wajah menjadi lebih berwarna semulajadi, kelihatan sihat dan hidup serta eksotik.

Manakala highlighter digunakan bagi mencipta bentuk wajah menjadi lebih tirus, dahi lebih kecil, hidung lebih mancung.

Dari segi warna pula, ia juga berkaitan dengan undertone.

1. Bayangan itu bersifat sejuk. Jadi, perlu guna cool undertone. Manakala, hangat itu bersifat panas. Jadi perlu guna warm undertone.

2. Bagi bayangan, pilih warna yang berada di tengah antara cerah dan gelap. Bagi hangat pula, pastikan ia tidak terlalu kejinggaan seperti terbakar.

3. Elak pilih warna bronzer yang lebih gelap dari warna kulit dan sebaliknya buat highlighter.

Etude House Play 101 Stick Contour Duo ialah bronzer dan highlighter yang mempunyai 6 pilihan duo warna. Ia menarik sebab boleh digunakan untuk menyelesaikan masalah pada wajah tanpa perlu pembedahan kosmetik. LOL.

• Nak mekap strobing yang sihat, guna #03 Gold Pearl + Pink Pearl.
• Nak cheekbone lebih slim, guna #04 Coral + Beige.
• Nak kulit dan bayangan yang natural, guna #05 Natural Light + Natural Deep.
• Nak hidung dan bayangan kulit wajah natural, guna #06 Neutral Light + Neutral Deep
• Nak kawal warna dan bayangan pada kulit bawah mata dan sekitar mulut, guna #02 Light Skin + Deep Shading.
• Nak menyerlahkan zon-T, bawah mata dan mulut, boleh guna #01 Light + Shading.

#1 Highlighter + Shading sesuai untuk mereka yang memiliki warm/yellow undertones.
#2 Light Base + Dark Shading untuk mereka yang memiliki cool/pink undertones.

Biasanya orang menggunakan warna anak mata dalam pemilihan warna pembayang mata (eyeshadow). Pembayang mata boleh membuatkan mata anda kelihatan bersinar ceria walaupun pada asalnya kelopak mata anda gelap.

Untuk tip dalam artikel ini, anda boleh menggunakan tona kulit dengan melihat pada salur darah pergelangan tangan di bawah cahaya semulajadi. Ia sama seperti bedak asas: sejuk, hangat dan neutral iaitu undertones.

• Cool undertones, jika ia warna kebiruan atau keunguan. Ia lebih merah jambu atau kemerahan.
• Neutral, jika ia warna campuran biru, ungu, hijau dan kuning iaitu gabungan cool dan warm.
• Warm undertones, jika ia warna kuning kehijauan. Ia lebih kekuningan.

1. Jika anda tidak dapat menentukan warna yang bersesuaian, pilih neutral atau warna yang lebih gelap berbanding warna kulit.

2. Jika tidak pasti dengan tona kulit, kulit anda jenis hangat jika ia mudah jadi perang di bawah matahari dan jenis sejuk jika kulit mudah terbakar.

3. Anda juga boleh tentukan melalui penggunaan warna emas atau perak. Orang berkulit tona hangat sesuai dengan emas dan tona sejuk sesuai dengan perak.

4. Jika semua cara di atas tidak sesuai, anda kemungkinan mempunyai tona warna neutral.

Let your shopping desire burning with our latest scorching hot 10-Color palette #WineParty 💕 #EtudeHouseMalaysia #LifeIsSweet #ShoppingTherapy #MakeupPalette

A post shared by  ETUDE HOUSE Malaysia (@etudehousemalaysia) on Nov 3, 2017 at 6:00pm PDT

Etude House mempunyai pembayang mata Play Color Eyes #Wine Party yang menampilkan 10 warna wain dalam satu bekas palet.

Lipstik si pemerah bibir antara mekap asas yang penting bagi wanita. Walaupun ia asas, bukan mudah mencari warna yang sesuai dengan tona warna.

Sama seperti 3 produk di atas, pencarian warna bergantung pada jenis tona sejuk, hangat atau neutral kulit anda. Nampak kan kepentingannya.

Tapi jika berani dan yakin, anda boleh bereksperimen dengan pelbagai warna pada bibir. Tiada halangan.

1. Kenalpasti undertone kulit anda dengan melihat warna salur darah di pergelangan tangan.

2. Jika emas kelihatan sesuai dengan anda, itu bermakna anda mempunyai tona kulit hangat (kuning) dan perak menandakan anda mempunyai tona kulit sejuk (merah jambu).

3. Jika tidak pasti, pilih berdasarkan tona warna kulit anda. Anda juga boleh guna sahaja warna yang biasanya bersesuaian dengan warna kulit cerah, atau gelap.

Dear My Matte Tinting Lips-talk oleh Etude House mempunyai 10 warna yang menarik. Ini salah satu contoh warna lipstik Etude House:

Bonus jika anda dapat mencuba produk mekap ini di pusat membeli-belah atau kedai khas mekap. Anda mungkin berpeluang dapat sampel produk juga.

Jika anda tidak pasti apakah warna mekap Etude House yang sesuai untuk anda, anda boleh datang ke kedai Etude House bagi mendapatkan nasihat daripada staf Etude House mengenai warna yang sesuai dengan tona kulit anda.

Oh ya! Dari 15 Disember 2017, Etude House akan mempamerkan 7 warna baru Double Lasting Foundation di kedai dan setiap pembeliannya anda akan dapat PERCUMA Real Art Cleansing Oil 25ml.

Pada minggu pertama Januari 2018 pula, zon pameran khas “Etude House x Elfira Loy” akan diadakan dan gaya mekapnya (Empower Look & Contour Beam Look) akan dipaparkan di Signature Makeup Looks Zone Etude House.

Kemuncak acara ialah penampilan Elfira Loy, Tiar Zainal dan jurumekap profesional Korea Etude House.

Nah! Ini contoh makeover yang telah dilakukan oleh Tiar Zainal kepada Elfira Loy menggunakan 100% produk Etude House dengan mengetengahkan gaya Empower!

Bagi tidak ketinggalan dan mahu info lanjut, anda boleh follow:

Walau bagaimanapun, ini semua hanyalah panduan buat anda. Tidak perlu jadikan ia penghalang untuk anda bermain warna mekap kerana paling penting anda oleskan apa saja warna yang anda rasa terbaik.

Lagipun, Etude House ialah the house of makeup fun! Not only meant for fair skin, but tanned and dark skin tone too.


Tip ‘Pitching’ Ketika Mohon Kerja Melalui JobStreet

Nota Editor: Tip ini telah dkongsikan oleh Ameirul Azraie, Coach Penulisan CV. Semoga tip ini dapat membantu anda yang sedang mencari kerja melalui JobStreet.

Pasti ramai daripada anda pernah atau masih menggunakan JobStreet untuk memburu kerja.

Terkini, jika anda mahu memohon mana-mana jawatan yang diiklankan di Jobstreet, anda digalakkan to “Make your pitch!” – rujuk gambar 1 di bawah.

Sebagai contoh, untuk jawatan “Business Development Analyst” yang saya iklankan ini telah menerima beratus-ratus permohonan, namun hanya 5-10% sahaja yang pitch.

Dan dari jumlah yang pitch, hanya 1-2% yang pitching dengan menarik – rujuk gambar 2 di bawah untuk contoh bagaimana recruiter menerima emel permohonan anda. Bila anda pitching, pitching tersebut akan di highlight dalam kotak biru.

Jika anda pitching dan anda menulis pitch yang spesifik untuk kerja yang dipohon, saya yakin permohonan anda akan menarik perhatian recruiter yang menerima permohonan anda.

Yang penting pastikan competencies anda match dengan jawatan yang dipohon untuk menaikkan peratusan anda dipanggil untuk temuduga.

Pemburu kerja yang hebat akan ambil masa untuk pitching kerana ramai yang ambil mudah perkara ini.

Anda yang membaca post ini, jadilah pemburu kerja yang hebat ya! Jika tips ini berguna mohon like, komen “Jom pitching di Jobstreet”, share post ini di FB wall anda dan tag rakan-rakan anda di ruang komen.

Ps: Saya siap dah bocorkan rahsia bagaimana rupanya emel permohonan kerja melalui e-mel yang kami terima daripada JobStreet. Harap diamalkan untuk pemburuan kerja yang akan datang

LIKE dan FOLLOW Vocket di Facebook serta Instagram


7 Tip Bijak Online Shopping Di Rakuten Dengan Pulangan Yang Menguntungkan Anda

Cuba anda bayangkan sebuah pusat membeli-belah yang memiliki barangan berjenama dan berkualiti tetapi menawarkan harga yang menarik. Pasti teruja kan. Itulah Rakuten yang berasal dari Jepun ini.

Tapi anda mesti tahu bagaimana nak dapatkan pulangan yang paling menguntungkan anda apabila membeli-belah di platform Rakuten ini yang telah menyediakan lebih 210,000 barangan dari lebih 900 peniaga sejak November 2012 di Malaysia.

Jadi, Vocket mahu kongsikan dengan anda semua cara bijak untuk ‘hack’ harga dan faedah yang ditawarkan oleh Rakuten.

Sebelum nak ‘hack’, kita perlu kenali apakah bentuk bisnes yang dijalankan oleh Rakuten ini.

Sebenarnya, Rakuten ini membuka tapak kepada peniaga-peniaga untuk menjual di platform ini. Jadi, mungkin akan ada barang yang sama dijual oleh peniaga yang berbeza, dengan harga yang berbeza. Dan lagi best apabila Rakuten turut disertai syarikat dan jenama terkenal.

Rakuten juga menyediakan sistem yang teratur dan selamat digunakan oleh para peniaga dan pelanggan. Ia seolah-olah seperti sebuah kompleks membeli-belah yang besar di alam maya.

Sistem pembayaran Rakuten pula menggunakan kaedah kad kredit, perbankan internet dan Celcom Air-Cash. Kalau anda masih baru dengan Rakuten, mereka ada menyediakan panduan membeli-belah di Rakuten juga.

OK, sekarang kita tahu Rakuten ini terdiri daripada 900 peniaga. Jadi, apa yang perlu kita lakukan untuk ‘hack’ Rakuten adalah dengan meninjau barang yang sama di kedai peniaga Rakuten yang berbeza untuk membandingkan harga yang ditawarkan. Anda juga boleh bandingkan mata ganjaran Rakuten Super Points yang tertera.

Lihat contoh di atas. Harga berbeza untuk model barang dan jenama yang sama kan? Jadi, inilah antara cara untuk cari harga yang menarik. Anda juga perlu membandingkan tawaran lain oleh peniaga-peniaga ini seperti perkhidmatan penghantaran dan jaminan produk sekiranya ada. Pilih yang mana anda rasa berbaloi untuk dibeli.

Adakah anda perasan ada terpapar ‘5x POINTS’ di setiap bawah harga produk?

Itulah gandaan 5 bagi setiap mata ganjaran yang diterima setelah melakukan pembelian. Mata ganjaran ini boleh digunapakai untuk pembelian seterusnya. Secara asasnya, ia seperti matawang virtual.

Program ini dikenali sebagai 5x Rakuten Super Point. Anda akan dapat rebat 5% dalam bentuk Rakuten Super Points untuk semua pembelian tanpa mengira hari apa anda berbelanja.

5x Rakuten Super Point ini sah dari 1 Januari 2016 hingga 31 Januari 2016 sahaja di mana ia menggabungkan 2 jenis Rakuten Super Points iaitu Regular Points dan Limited Points.

Regular Points tidak luput kecuali anda tidak membeli-belah di Rakuten lebih dari 1 tahun. Manakala Limited Points pula ditawarkan apabila ada Super Point Promotion dan ia akan luput mengikut tarikh yang tertera.

Paling best tiada had jumlah rebat dikenakan kepada pelanggan Rakuten. Jadi, makin banyak membeli, makin banyak kumpul mata ganjaran dan boleh membeli-belah lagi dengan mata ganjaran terkumpul itu. Tapi untuk anda menikmati keuntungan program ini, anda perlu mendaftar sebagai ahli.

Untuk mendapatkan Rakuten Super Points bagi setiap pembelian yang dilakukan di Rakuten, anda perlu mendaftarkan diri sebagai ahli. Pendaftaran ahli adalah percuma untuk membenarkan anda menikmati banyak faedah dan keuntungan sambil membeli-belah di Rakuten.

a. Buka laman e-dagang Rakuten di browser internet dan taip: www.rakuten.com.my.

b. Kemudian, klik ‘Register’ seperti di bawah ini:

c. Anda akan dibawa ke laman ‘Create a Rakuten ID’. Isikan segala maklumat yang diperlukan untuk tujuan pendaftaran.

d. Setelah isi borang dengan maklumat yang lengkap, klik ‘Register’.

e. Seterusnya anda akan menerima ‘Welcome to Rakuten’ dengan Rakuten ID anda.

f. Klik ‘Back to Rakuten’ untuk mula ‘hack’ and reap the benefits as Rakuten members.

Mudahkan! Setiap 100 mata ganjaran bersamaan dengan nilai RM1.00. Anda kumpul mata ganjaran ini dan boleh gunakannya semasa membeli barangan pada transaksi pembelian yang seterusnya.

5. Periksa email dan ikuti media sosial Rakuten.

Setelah anda mendaftar sebagai ahli Rakuten, anda akan menerima email pengesahan dan ini juga bermakna anda telah subscribed risalah Rakuten. Kebiasaannya tawaran istimewa atau special event aka BIG SALE akan diwar-warkan melalui email dan media sosial.

Jadi, anda perlu sentiasa alert agar tidak terlepas peluang merebut barangan yang anda idam-idamkan pada harga yang menarik.

b. Facebook: Rakuten Online Shopping – Malaysia

c. LINE: Untuk pengguna Android dan Apple

6. Nantikan Rakuten special event and big sale event.

Walaupun Rakuten hanya menyediakan sistem e-dagang untuk para peniaga, Rakuten juga turut menganjurkan pelbagai special event and big sale event berdasarkan sambutan hari cuti umum, sambutan hari istimewa, dan lain-lain lagi.

Terbaru, Rakuten menganjurkan 2 special event untuk semua ahli Rakuten Online Shopping Malaysia, iaitu:

Setiap hari Rabu, pemegang kad kredit Mastercard boleh menikmati diskaun tambahan sebanyak 5% jika melakukan transaksi pembayaran dengan kad tersebut.

Setiap hujung minggu pula, Rakuten akan memberikan kupon khas. Anda hanya perlu sentiasa memeriksa laman e-dagang Rakuten untuk dapatkan pelbagai kupon yang mempunyai nilai yang berbeza.

Selain itu, para peniaga juga turut menganjurkan acara sebegini seperti meraikan hari ulangtahun sesebuah perniagaan. Yang untungnya adalah anda kerana berpeluang memperolehi diskaun.

Anda hanya perlu pergi ke www.rakuten.com.my, dan kongsikan bagaimana anda lakukan ‘hacks’ terbaik untuk mendapatkan nilai yang terbaik daripada Rakuten.

Kemudian, beli pada hari Rabu sebab ada Mastercard Wednesday Surprise. Boleh dapat 5% rebat.

Jadi, jumlah keseluruhan penjimatan: RM378.00 + RM104.10 = RM482.10

Dah jimat RM482.10, dapat pula mata ganjaran 5x Rakuten Super Point sebanyak 104.10 points! Itu pun boleh jadi duit juga apabila nak beli next purchase nanti.

Anda akan berasa seronok apabila menyertai Rakuten Shopping Hacks apabila dapat mencari seberapa banyak yang boleh dan menjumpai gabungan ‘hacks’ yang membolehkan anda mengaut lebih nilai keuntungan sewaktu membeli-belah di platform ini. Dan ambil peluang juga mengumpul point yang banyak dengan 5x Rakuten Super Point

Jangan lupa kongsikan ‘hacks’ terbaik anda itu dengan rakan-rakan anda di media sosial dengan #RakutenShoppingHacks supaya mereka juga dapat merasai keseronokan membeli-belah bersama Rakuten.

Nah, itu dia 7 tip bijak online shopping di Rakuten yang menguntungkan anda!

Dengan prestasi dan perkembangan Rakuten yang meyakinkan di negara-negara lain, Rakuten ini telah berjaya menarik jenama-jenama terkenal seperti HP, Crocs, Borders, dan The Body Shop, dan para peniaga tempatan yang memiliki kedai di alam nyata seperti Poh Kong, Rock Corner dan Caring Pharmacy berkumpul di platform ini.

Malah, tagline Rakuten yang digunapakai sedunia: “Shopping is Entertainment” ini pasti memberikan lebih banyak kelebihan kepada para pelanggannya dengan menyediakan pengalaman yang menarik dan mudah.

LIKE dan FOLLOW Vocket di Facebook serta Instagram


Tip Selamatkan Gigi Yang Tertanggal Daripada Seorang Doktor Gigi

Nota Editor: Perkongsian ini telah dikongsikan oleh di Dr Ainaa Nadia di Facebook beliau. Kami kongsikan semula di sini dengan izin dari penulis.

Untuk pengetahuan, Dr Ainaa Nadia merupakan graduan jurusan Pergigian dari Jordan University of Science and Technology (JUST), Jordan. Kini berkhidmat sebagai seorang doktor gigi di salah sebuah klinik pergigian kerajaan. Beliau juga seorang yang tak jemu untuk terus belajar melalui pengalaman dalam dunia pergigian.

Semoga tip ini membantu terutama bagi ibu bapa yang mempunyai anak yang masih kecil dan lasak.

Baca: Lelaki OKU Sanggup Tunggu Sepanjang Hari Untuk Balas Budi Doktor Ini

Baru-baru ni, ada seorang patient berumur 13 tahun datang bersama ibunya. Sejurus masuk, ibunya terus hulurkan sebatang gigi yang dibalut dalam tisu.

Bila diperiksa, boleh nampak dengan jelas gigi depan adik ni dah hilang sebatang. Bukan gigi patah atau gigi sumbing ye, giginya memang sebiji ‘terkeluar’ dari soket gusi.

Ceritanya, si anak terjatuh di taman permainan semalam dan giginya ‘terkeluar’. Dia kutip gigi tu, dan terus bawa balik ke rumah. Di rumah, ibunya cuci gigi tu dengan air paip dan ‘Colgate’, dan balut dalam tisu untuk semalaman. Keesokan harinya baru datang ke klinik untuk dapatkan rawatan.

Hmm, tak boleh buat camtu ye tuan-tuan dan puan-puan. Salah caranya tu. Silap-silap gigi tu dah tak boleh pakai lagi dah.

Hmm, ramai yang tak tahu nak buat apa kalau jadi kecederaan camni. So, apa yang sepatutnya kena buat?

1. Kutip gigi yang tercabut tu dengan segera.
2. Pegang gigi pada bahagian ‘kepala gigi yang warna putih’ tu. Jangan sesekali pegang pada bahagian akar gigi!
3. Kalau kotor, lalukan gigi di bawah aliran air sejuk bersih selama 10 saat dan cuba masukkan balik gigi kat dalam soket gusi.
4. Kalau gigi boleh dimasukkan, ambil sapu tangan bersih dan gigit sekuat-kuatnya.

5. Kalau tak berjaya masukkan gigi, terus rendam gigi tu dalam AIR LIUR (air liur sesiapa sahaja) atau SUSU SEGAR (fresh milk tau, bukan susu sejat atau susu pekat!)
6. Terus pergi ke klinik untuk rawatan, seelok-eloknya dalam masa 30 MINIT. Jangan tunggu esok baru nak jumpa doktor!

Kalau gigi tu diuruskan dengan cara betul, doktor gigi boleh letak balik gigi tu dalam soket gusi dan pasang ‘besi sementara’ untuk stabilkannya. Kemudian, doktor akan buat rawatan akar dan pantau gigi tu dalam masa 6 minggu. Kalau bernasib baik, gigi tu akan pulih dan boleh guna macam biasa balik..

Ibuk-ibuk, bapak-bapak dan guru-guru kena ambik tahu pasai ni naaaa.

P/s: Oh yaa, nama ‘sains’ yang kita panggil untuk kecederaan camni ialah ‘Tooth Avulsion’. Boleh google kalau nak tahu lagi lanjut. Hehe.

Baca lagi: 11 Rahsia Menghafaz Al-Quran Oleh Doktor Gigi Dan Naib Johan Hafazan Al-Quran Di Jordan

LIKE dan FOLLOW Vocket di Facebook serta Instagram


Amazon Secara Tidak Sengaja Dedahkan iPhone 7 Kepada Umum Lebih Awal Dari Apple

Apple sangat berahsia dengan iPhone 7 mereka kali ini. Yang kita dapat cuma rumours dan tiada rupa sebenar iPhone 7 muncul.

Tetapi nampaknya Amazon.com secara tidak sengaja telah mendedahkan beberapa fungsi pada iPhone 7 lebih awal daripada event iPhone 7 oleh Apple. Setakat ini, Amazon telah mendedahkan beberapa fungsi penting yang akan ada pada iPhone 7 nanti antaranya;

Kalau anda cari iPhone 7 di Amazon ketika ini, gambar ini yang akan keluar. Rasanya team Amazon sudah perasan yang mereka sudah tertiriskan gambar iPhone 7 kepada umum.

Nampaknya Huawei P9 Leica bakal berdepan saingan iPhone 7 yang turut mempunyai dual-camera seperti Leica. Tak sabar tunggu bagaimana gambar yang dapat dihasilkan dengan iPhone 7 ini nanti.


5 Langkah Ini Boleh Kurangkan Kos ‘Repair’ Kereta Yang Ditenggelami Banjir

Saya nak kongsikan tips apa yang anda patut tahu bila kereta atau kenderaan anda tenggelam dalam bajir. Tak kesemua pengguna kenderaan mengambil berat terhadap kereta yang telah ditenggelami air banjir.

Apa kesannya apabila kereta anda telah ditenggelami banjir? Mungkin beribu duit melayang semata-mata untuk servis kenderaan anda. Diharap tips ini dapat menyelamat atau paling kurang membantu mengurangkan kerosakan kepada kenderaan anda:

1. Pastikan anda periksa terlebih dahulu kenderaan selepas banjir surut. Sekiranya keseluruhan kereta anda ditenggelami banjir termasuk di ruang kabin dan enjin, jangan sesekali hidupkan enjin! Perkara yang anda patut lakukan ialah cabut bateri kereta dan panggil towing atau mekanik bengkel untuk tarik kereta anda ke bengkel.

2. Selepas kereta ditarik ke bengkel, anda perlu membuka penutup alat elektronik. Keluarkan minyak enjin, minyak gear dan spark plug. Diingatkan juga anda perlu keluarkan petrol yang telah bercampur dengan air.

3. Sekiranya minyak enjin, minyak gear dan spark plug telah bercampur dengan air, anda perlu tukar minyak enjin baru dengan ulangan 2-3 kali. Beli minyak enjin yang murah sudah lah.

Minyak gear juga perlu diisi dengan yang baru dengan ulangan 3-4 kali supaya tidak bercampur lagi dengan air. Selalunya minyak gear yang bercampur air akan kelihatan seperti air bandung!

4. Pastikan oil filter juga ditukar baru sekiranya telah dimasuki air. Untuk bahagian komponen yang lain, jangan lupa tukarkan juga spark plug, minyak brek, power steering, air filter dan fius yang baru.

5. Selepas itu, barulah anda cuci kereta secara semburan air deras ke semua bahagian terutama enjin dan brek. Jangan sesekali sembur ke arah lubang penapis udara dan penutup minyak pelincir!

Ingatlah sekiranya enjin kereta anda berjaya dihidupkan, anda memang bernasib baik. Anda tak payah keluarkan duit yang banyak berbanding  perlu menghabiskan beribu ringgit untuk overhaul kereta, wiring, bahagian elektronik dan lain-lain lagi.

Semoga perkongsian ini dapat membantu sekiranya anda berhadapan dengan keadaan kereta dan kenderaan yang ditenggelami banjir. Selamat mencuba!

Baca lagi: Banjir Pulau Pinang, Surau Ini Buktikan ‘Sifat Kemanusiaan’ Rakyat Malaysia


7 Tip Simpan Duit Dan Berjimat Semasa Travel Untuk Yang Masih Belajar

Nota Editor: 7 tip ini telah dikongsikan oleh Hakim Ishraf, seorang pelajar jurusan undang-undang yang baru saja menamatkan pengajiannya di Universiti Kebangsaan Malaysia dan kini sedang menjalani Latihan Dalam Kamar di sebuah firma undang-undang di Johor.

Tip berjimat berikut telah dipraktikkan sewaktu di zaman bergelar pelajar kerana minat beliau terhadap travel dan ingin menimba pengalaman baru sambil melihat dunia luar.

Ramai yang tanya saya, terutamanya masa dekat universiti dulu, macam mana saya boleh jalan-jalan banyak tempat. Ada yang cakap saya habiskan duit mak bapak, mak bapak saya kaya lah apa lah.

Tapi yang sebetulnya, selama ni saya pakai duit saya sendiri. Kalau tak percaya boleh tanya diorang sendiri pernah tak saya mintak satu sen pun duit diorang untuk jalan-jalan.

Saya pergi ke negara-negara Asia je so murah sikit. Sekarang pun dah kurang berjalan sebab dah dapat kerja dan mungkin hanya akan jalan-jalan masa cuti tahunan lepas-lepas ni.

Tapi sebagai seorang yang pernah jadi student, lagi banyak peluang untuk meneroka dunia dan nasihat saya ialah gunakanlah masa free yang ada tu untuk keluar dan pergi jalan.

Secara jujurnya, saya simpan duit saya kebanyakannya untuk pergi berjalan. Jarang rasanya saya pergi makan mahal-mahal, beli baju branded dan sebagainya.

Start kumpul duit ikut warna, mula-mula RM1, lepas tu RM5. Nampak je duit warna hijau, masukkan dalam tabung. Saya buat sampai sekarang. And make sure asingkan tabung untuk berjalan tu.

Sekarang saya tinggal dengan mak bapak lagi, maknanya saya boleh berjimat dengan lebih banyak, duit gaji guna untuk petrol dan makan tengahari je.

Banyak benda boleh buat lebih-lebih lagi kalau masa belajar sebab banyak masa free. Itu yang saya buat, saya kerja 9 pagi sampai 7 petang masa hujung minggu, gaji pun masa tu dapat ok jugak RM120 sehari.

Suka hati lah orang nak kata saya tak ada life sebab hujung minggu tak rehat dan sebagainya. Lagipun life saya dan bukan life diorang. Graduate je saya walaupun buat part time.

Kerja-kerja lain yang boleh buat; proofreading, terjemah, jual-jual makanan/minuman dsb.

Pastikan sentiasa ada duit dalam akaun bank. Mana lah tau tiba-tiba ada promosi ke, boleh cepat-cepat beli dengan harga yang murah.

Macam saya contohnya, saya subscribe e-mail AirAsia, so bila ada promosi boleh cepat-cepat tunggu depan laptop untuk book flight ticket.

Baca: Sertai Misi Kemanusiaan 10 Hari Di Kemboja, Pelajar Ini Temui 7 Pengalaman Berharga

Saya tak pernah tidur hotel kalau berjalan. Lagipun untuk tidur malam je, selebihnya masa kita berjalan so buat apa membazir dekat hotel.

Saya tidur dekat hostel, lebih murah dan selesa jugak. Kalau nak tengok review hostel boleh check dekat Hostelworld.com atau TripAdvisor.

Tapi, bukan semua boleh tidur dekat hostel terutamanya yang introvert atau tak suka gaul dengan orang lain. Ada sesetengah hostel yang sangat teruk.

Saya pernah tidur satu hostel dekat ceruk mana entah, murah hanya RM 8 sebab masa tu saya terdesak sebab tiket ke Laos habis. Cadar tak tukar, tandas kotor, panas, banyak lipas.

Ada juga hostel yang sempit dan mengehadkan ruangan personal. Dan bersiap sedia lah untuk sesetengah orang yang suka sangat berborak sampai kita nak tidur pun ajak borak, orang-orang yang berdengkur, orang keluar masuk bilik dan orang yang buat perkara-perkara ‘nakal’.

Seronok sebenarnya duduk hostel ni, sebab kita kenal macam-macam jenis orang dari pelbagai negara. Dan hostel biasanya ada sediakan ruang tamu untuk kita bersosial pada waktu lapang.

Sebab saya duduk hostel, saya tak makan makanan mahal. Sesetengah hostel pun ada sediakan sarapan percuma biasanya berbentuk bijirin dan susu atau sandwich.

Untuk makan tengahari dan makan malam, saya makan roti beli dekat kedai serbaneka atau makanan tepi jalan macam Padthai, bakso, onigiri dan lain-lain. Kalau boleh, untuk makanan peruntukkan kurang RM10 sehari.

Guna pengangkutan awam, keretapi, tuk-tuk. Macam saya, saya lebih suka berjalan kecuali kalau betul-betul jauh. Kalau penat, baru saya sewa basikal.

Masa dekat Ayutthaya, saya sewa basikal RM 3 untuk sehari dan melawat beberapa kuil lama.

Ini sebenarnya cara saya melawat beberapa negara dengan cara paling murah. Saya masukkan beberapa tempat dalam satu masa.

Saya pergi 5-6 negara dalam setahun, contohnya alang-alang saya dah ke Thailand, saya melawat juga Laos, Cambodia dan Vietnam dalam masa 3 minggu.

Bukan semua orang boleh tiru cara ni sebab ada yang suka berjalan secara santai sebab penat sebenarnya. Bukan banyak masa dalam sehari, saya cuma lawat tempat-tempat menarik, rasa atmosfera dia, dan teruskan perjalanan.

Saya rasa itu saja dan dapat lah jawab soalan yang ditanyakan tu. Bagitau kawan-kawan especially yang tengah study tu. Hihi. Semoga berjaya!

Baca lagi: Masih Belajar Tapi Nak Travel? Ini 5 Cara Jana Pendapatan Sampingan Sebagai Pelajar

LIKE dan FOLLOW Vocket di Facebook serta Instagram


21 Tip Naik Bot Dan Tour 4 Hari 4 Malam Ke Pulau Komodo, Indonesia

Indonesia adalah sebuah negara yang sangat ‘awesome’. Berbagai aktiviti lasak boleh dilakukan seperti treking, panjat gunung berapi, scuba diving dan berbagai aktiviti laut.

Trip bot ke pulau komodo adalah satu aktiviti yang mesti dilakukan sekali seumur hidup. Ianya bukan bot cruise yang penuh dengan kemewahan tetapi sangat sesuai untuk backpacker yang mempunyai bajet yang terhad.

Anda boleh memulakan perjalanan dari Labuan Bajo, Flores kerana banyak ejen yang mengendalikan trip sedemikian di situ tetapi anda perlu mengambil penerbangan ke Bali dan ke Labuan Bajo dari Kuala Lumpur.

Saya memilih penerbangan ke Lombok dari Kuala Lumpur kerana ingin menjelajah 5 hari di Lombok dahulu dan kemudian berlepas dengan bot dari Labuhan Lombok dengan pengakhiran trip di Labuhan Bajo, Flores.

Harga trip berdasarkan berapa hari anda ingin berada di dalam bot dan tempat yang dilawati samada 2 hari 2 malam atau 3 hari 3 malam atau 4 hari 4 malam.

Harga bermula dari Rp 1.5 juta dan ada bot mempunyai cabin kecil yang muat untuk 2 orang (harga Rp2.5juta seorang).

Semasa perbualan di dalam pelayaran kami, ramai rakan-rakan kembara Eropah membayar harga yang berbeza antara Rp 1.5 juta hingga Rp1.8 juta.

Ini bermakna anda kena nego dengan ejen dahulu, dan ada yang quote harga termasuk dan tidak termasuk entrance fee ke National Park Komodo (berharga Rp350k).

Tujuan utama mengikuti trip ini adalah untuk menyaksikan Komodo Dragon. Hanya 5 pulau di serata dunia terdapat komodo dragon iaitu di Komodo, Flores, Padar, Gili Motang dan Rinca.

Setelah 5 hari di Lombok, kami memulakan perjalanan dari Labuhan Lombok dengan menggunakan ejen Kencana.

1. 3 kali makanan sehari dan 1.5L air seorang. Makanan hanya masakan ala kadar dan saya sendiri tak larat menikmatinya.
2. Kopi dan teh disediakan setiap masa.
3. Life jacket ada di dalam bot.
4. Peralatan snorkeling yang usang (saya cadangkan anda bawa sendiri).
5. Tempat tidur berkongsi sesama pengembara lain lelaki dan perempuan dengan tilam foam dan selimut nipis.

1. Lawatan ke Pulau Komodo
2. Snorkeling di Manta Points untuk menyaksikan manta rays.
3. Pink beach
4. Pulau Moyo dan Satonda
5. Danau air laut.
6. Air terjun
7. Snorkeling
8. Berenang
9. Treking ke puncak gili laba
10. Berkenalan dengan bule
11. Tidur dan tidur

Baca: Pengalaman Saya Buat Tuntutan Daripada Travel Insurans Selepas Kemalangan Di Luar Negara

Bas ke Labuhan Lombok diisi dengan penumpang dan barangan makanan terutamanya minuman keras Bintang bir. Sebenarnya minuman keras tidak dibenarkan oleh Coast Guard didalam bot tetapi mereka seludup masuk kerana ada demand harga tinggi oleh bule semasa pelayaran.

Semua ruang kosong diisi barangan. Grup kami terdiri 3 orang dari Malaysia, 2 dari Indonesia, 2 dari Spain, 5 dari UK, 1 dari Germany, dan 5 dari Italy. Crew Indonesia berjumlah 4 orang.

Bas ke Labuhan Lombok akan berhenti disatu pekan dimana anda boleh membeli air tambahan dan kudapan.

Deck tempat tidur ini kita orang berkongsi bersama selama 4 malam. Ada yang kuat berdengkor, dan kebiasaan nya saya akan tidur awal dahulu.

Tandas yang terus ke lautan. Disediakan satu baldi air laut untuk basuhan.

Tangga ke deck atas yang menegak. Saya rasa mereka yang berumor kurang sesuai mengikut trip ini.

Semasa perjalanan, bule akan sentiasa sunbathing dan aktiviti harian mereka adalah menyapu tanning lotion ditubuh mereka dan berjemur.

Beberapa tip yang sempat saya coretkan semasa trip ini.

1. Bawa waterproof bag untuk isian barang penting kerana kerap kali anda terpaksa pergi ke pantai dengan berenang dari bot besar kerana air cetek.

2. Telan pil mabuk laut jika anda kena sea sickness (saya cadangkan Veloxin kerana tidak mengantuk).

3. Bawa selipar sandal dan seluar / pakaian lycra kerana senang kering.

4. Perjalanan adalah selama 16 jam dari Pulau Moyo ke Gili Laba. Bawalah buku bacaan untuk mengisi masa.

5. Bawa maggi mee dan kudapan jika tidak berselera makanan yang dimasak didalam bot.

6. Semua bag besar akan disimpan di bawah deck. Siapkan satu bag kecil untuk barangan penting di atas deck.

7. Saya merebut tempat tidur berdekatan tangga kerana keselesaan turun naik deck.

8. Perjalanan selama 2 jam adalah membosankan dari Senggigi ke Labuhan Lombok dengan bas yang penuh sarat dengan penumpang dan barangan untuk menaiki bot. Saya rasa lebih selesa pelepasan trip dari Labuhan Bangsal.

9. Bawa peralatan snorkel sendiri kerana apa yang ada di bot sangat usang dan silikon nya sudah keras.

10. Bawa lampu picit kecil kerana pada waktu malam semua lampu dipadamkan.

11. Ada plug charger di dalam bot dan boleh digunakan apabila engin bot berjalan sahaja. Saya membawa battery pack 40,000 mAh untuk caj iPhone selama 4 hari.

12. Anda perlu bersedia untuk berinteraksi dan hidup dengan ‘bule’ yang berbikini dan minum beer setiap hari.

13. Makanan yang disediakan agak simple seperti tempeh dan telur rebus sahaja. Sarapan pagi adalah lempeng pisang.

14. Bayaran ke national park dikenakan caj tambahan (Rp375k).

15. Bawa banyak sunblock kerana cuaca panas.

19. Signal 3G dan Edge tidak menyeluruh. Saya menggunakan data 4GB Telkomsel berharga Rp60k dan dapat bertahan selama 2 minggu sepanjang trip ini.

20. Solat boleh dilakukan secara duduk di deck atau di dapur di belakang bot dan wudu dengan air laut.

21. Bawa wet towels untuk pembersihan diri di kamar kecil.

1.Jika anda selalu kena seasickness.
2.Jika anda ‘allergic’ dengan bule yang berbikini setiap masa.
3. Jika anda tidak suka tidur bersama satu deck dengan 20 orang bule lelaki perempuan.
4. Jika anda tidak boleh mandi dengan air laut selama 4 hari berterusan di mana rambut menjadi kusut.
5. Jika anda tidak boleh menggunakan tandas yang terus ke laut dan menggunakan basuhan air laut sahaja tanpa bilasan air biasa.

Trip ini pengakhirnya di Labuhan Bajo, Flores pada pukul 4pm. Anda dibenarkan bermalam di dalam bot tetapi saya lebih selesa tinggal di hotel berdekatan dan menjamu selera ikan bakar di tepi pelabuhan.

Dari Labuhan Bajo (LB) anda boleh pulang ke Mataram Lombok secara overland dan feri dengan kos Rp 375k dan perjalanannya selama 24 jam.

Trip overland ini untuk pengembara tegar kerana anda terpaksa bertukar bas sebanyak dua kali, dan bertukar feri sebanyak dua kali juga. Ini bermakna anda tidak boleh tidor sepanjang 24 jam itu. Kami memilih cara ini untuk pulang ke Mataram.

Jika anda menaiki pesawat, ada flight dari LB ke Bali dan Jakarta tetapi kos tiket nya sangat mahal. Kebanyakan pengembara barat mengambil pesawat ke Bali dengan Wings Air.

Laluan bot sentiasa mengikut tepian pulau dan pemandangan lautan bersama gunung ganang pulau Sumbawa sangat mengujakan.

Baca lagi: 15 Tip Travel Di Flores, Indonesia Beserta Itinerari Bajet Gaya Backpacker


Tip Travel 6 Hari Ke Perth Australia Bersama Keluarga Dengan Bajet Bawah RM2K Seorang

Assalamualaikum. Hari ini As nak kongsikan tips travel ke Perth. Sebenarnya tak perlu nak berhabis banyak pun kalau nak travel ni.

Cuma perlu rajinkan diri untuk buat kajian pasal tempat nak pergi dan persediaan secukupnya supaya dapat murah. Bagi saya jika bersedia dengan rapi lagi bagus sebab kalau pergi di saat akhir tanpa bersedia selalunya kos akan jadi tinggi dan banyak terlepas benda best.

Kami pergi Perth dari 28/8/2016 sampai 2/9/2016. 6 hari 5 malam. 4 dewasa dan sorang bayi. Semua bajet ni cuma untuk 4 dewasa sebab hampir semua benda percuma untuk bayi ya!

Trip kali ni As plan relax je sebab bawa mak dan bayi. As pilih travel naik kereta sebab lagi selesa untuk bayi and mak.

Perkara pertama nak kongsikan pasal bajet sebab bajet paling penting kalau nak rancang pergi ke mana-mana kan.

1. Tiket kapal terbang : RM580 seorang (tengah promo. Beli tiket 2 bulan sebelum pergi)

2. Luggage : RM160 (20kg pergi & balik). Seorang : RM40

3. Visa : RM20/seorang – Wiya Travel ([email protected])

4. Apartment Airbnb 5mins to Kings Park (6 hari 5 malam untuk 4 orang)
– 1 malam : RM390
– 5 malam : RM2050 (termasuk RM100 service fee)
– jadi kos untuk seorang adalag RM513 untuk 6 hari 5 malam

5. Aries Car Rental (Kereta sewa paling murah di Perth. Kereta sewa ni orang Malaysia punya. Harga ni termasuk baby car seat RM90, wajib ambil ya kalau tak kena saman 550 AUD) – RM780. Kos seorang : RM195

6. Minyak kereta sepanjang 6 hari 5malam cuma 72 AUD (RM216). Ni termasuk pergi tempat jauh (Pinnacles & Lancelin). Kos seorang : RM54

7. Parking kereta : Kebanyakan tempat tarikan free je. Cuma dalam Perth City dan Fremantle kena bayar. Tak mahal pun. Bajet lah dalam RM30 seminggu. Dalam RM8 per person.

8. Simkad Optus : 2 AUD. Untuk 5 hari 10 AUD je. Internet 500mb/hari. Cukup untuk guna waze.

9. Lokasi lawatan yang kena bayar :
Caversham : 27AUD
Araluen : 15AUD
Naik train @Araluen : 5AUD
Sandboard Rental : 10AUD (sewa 1 board je lepas tu kongsi-kongsi naik sebab sorang naik 5 kali je max. Lepas tu dah penat)
The Pinnacles : 12 AUD per kereta

10. Makan best dan wajib pergi di Perth :
Chicken Charcoal Express Dianella. Lamb ribs dia memang terbaik.
Corica Pastry. Apple strudel sedap! Cream puff dia pun best!
Danish patisserie (ni masa kami pergi tutup sebab buka smpai jam 2pm je).
Kailis Fish & Chips. Ni tempat wajib pergi kalau datang Fremantle.
Coffee milk jenama Dare. Memang sedap. Asyik beli je.
Chicken Gozleme

Total bajet makan-makan tanpa berjimat sekitar : RM400 (termasuk shopping barang basah untuk masak sendiri)

Jumlah bajet ke Perth tanpa berjimat hanya sekitar RM1900 je. Boleh cuba jumlahkan sendiri semua yang dah tulis kat atas.

Oh lupa. Dah termasuk 50AUD kami kena saman sebab tak bayar parking. Kami ingtkan satu tempat tu free sebab tak jumpa mesin bayar.  Jadi semua yang nak bawa kereta pastikan betul-betul tempat nak parking tu free atau berbayar.

Semua bajet ni sesuai kalau pergi berempat. Kalau pergi berlima (penuh 1 kereta) lagi jimat sebab semua bahagi 5. Kalau pergi berdua lain bajetnya ya!

Sampai airport petang, beli simkad Optus
Ambil kereta sewa
Check in apartment
Malam lepas solat, pergi beli arang basah untuk memasak
Kemudian singgah Esplanade, Elizabeth Quay & Bell Tower

Margaret Choc Factory
Vineyard (sebelah choc factory)
Cheese factory (yang ni kita orang tak masuk. Hanya berhenti di depan untuk ambil gambar sebab cantik sangat laluan nak ke kilang keju ni)
Caversham Wildlife Park
Megabes Factory Malaga ( ni tempat beli souvenir paling murah di Perth. Orang Malaysia punya. Ada beberapa kedai souvenir Megabes ni di Perth, tapa kat factory ni murah sebab pemilik dia cakap kilang ni dia orang punya dan tak perlu bayar sewa sebab tu murah. Megabes Factory ni dekat je dengan Caversham.
Tempat solat : Masjid Mirrabooka. 10 minit je dari Megabes Factory.
Woolworth (shopping barang untuk masak)

Araluen Botanic Garden : 1 jam dari Perth
Masjid Perth
Corica Pastry : wajib rasa apple strudel dia! Mmg sedap and famous. 22aud satu set.
Hay street

Charcoal Chicken express Dianella (sedap sangat terutama lamb ribs dia. dan murah juga!)
Blue boat house
Universiti Western Australia
Rainbow sea container, Fremantle
Bathers Bay
Kailis Fish Market
Fremantle Esplanade Park
Coles (supermarket best & murah)

The Pinnacles
Hangover bay : dekat je dari Pinnacles
Lancelin Sand Dunes
Lancelin Beach : kami solat kat taman sebelah Lancelin Beach. Tandas dia lengkap ada air dan siap ada shower lagi.
BigW (supermarket jual Corelle murah. Di supermarket lain ada jual juga tapi BigW banyak pilihan)

Check out hotel
Kings Park
Pulangkan kereta sewa dekat airport
Penerbangan balik Malaysia

Baca: 26 Tip Bercuti Bersama Keluarga Di Perth, Australia

1. Bawa mainan dalam flight. As bawa busy board baby. Memang best busy board ni! Im a free mama on board. Phew!
2. Jaga mood dan makan bayi
3. Bawa ubat-ubat bayi
4. As guna baby carrier Boba Air sebab senang nak lipat-lipat. Dan kalau nsk bawa stroller bawak yang ringan punya macam jenama Pockit. Boleh sewa stroller dan baby carrier.

Berikut As kongsikan sebahagian daripada gambar sewaktu kami di sana. Enjoy!

Baca lagi: Ini Cara Saya Travel Solo Di Perth, Australia Selama 5 Hari Tanpa Perlu Sewa Kereta


Tip Travel Backpacking Ke Beijing Dengan Bajet Bawah RM1000

Khas untuk anak-anak muda atau sesiapa sahaja yang jiwanya gemarkan mengembara.

Harga RM500-RM1000 (Airasia) tambang pergi balik, harga biasanya RM800 tiket pergi balik, beli semasa promo untuk harga lebih murah, tidak perlu ambil bagasi (check-in), perkhidmatan dalam kapal terbang dan sebagainya.

Pilih Hostel atau guesthouse, cari bilik dorm untuk harga paling murah. Bajet RMB50 satu malam. Cuba Google Hostelworld, AirBnB dan sebagainya untuk cari hotel murah.

Couchsurfing untuk cari host dan menginap percuma pun ada. Komuniti couchsurfing Beijing sangat besar dan aktif, anda mudah untuk mencari host di Beijing. Ingat, bajet penginapan anda RMB50 sahaja sehari. Sebenarnya anda boleh dapat penginapan semurah RMB30 semalam!

Bawa sedikit sambal, serunding ataupun lain-lain makanan yang mampu dibawa dalam beg atau hand luggage anda. Di Beijing, anda boleh beli mi segera yang halal bagi muslim atau yang mengutamakan kebersihan & kualiti makanan.

Lihat tanda Halal QingZhen 清真), pada hotdog, dan roti. Bawa botol air untuk isi semula air, boleh juga bawa Milo atau Nescafe 3 in1.

Makan (LaMian) (拉面), Dumpling （JiaoZi(饺子), Nasi goreng telur (DanChaoFan) (蛋炒饭), Nasi berlauk telur tomato (XiHongShiJiDanGaifan) (西红柿鸡蛋盖饭） kerana harga-harga makanan ini biasanya murah, dalam lingkungan RMB10-15.

Cari yang streetfood ataupun restoran kecil sahaja, jangan masuk ke restoran yang mahal. Jangan lupa, bajet makan anda maksimum RMB50 sehari.

Untuk pilihan lain, terus ke supermarket Halal Niujie (NiuJieQingZhenChaoShi 牛街清真超市) bagi mendapatkan stok stok makanan halal yang pelbagai dan mudah.

HARI PERTAMA
1am – Sampai di Airport, rehat.
6.30 am – Ambil Airport Express ke hostel/guesthouse dengan penginapan RMB50 semalam.

Check-in, letak barang.Tambang AirportExpress RMB25, manakala subway ke tempat penginapan RM5.

Lokasi lawatan seperti Ti’anmen Square, Forbidden City, Qianmen, Wangfujing dan Masjid Niujie.

Semua perbelanjaan melibatkan bas, subway dan makanan seperti mi segera/roti untuk hari pertama adalah sekitar RMB185.

HARI KEDUA
Lawatan ke Greatwall (Tembok Besar) dengan menaiki bas di stesen Dongzhimen dan tiket masuk, kemudian ke Stadium ‘Sarang Burung’.

Untuk makanan pula, belanja sekitar RM50. Semua perbelanjaan hari kedua melibatkan bas, tiket masuk ke Tembok besar, subway dari hostel ke stesen bas, penginapan dan makanan adalah sekitar RMB180.

HARI KETIGA
Pergi ke Summer Palace, Temple of Heaven, Gulou. Semua perbelanjaan pada hari ketiga melibatkan tiket subway, tiket masuk dan perjalanan ke lapangan terbang dan makan adalah sekitar RMB145.

Jumlah keseluruhan perbelanjaan trip untuk ‘ground’ selama 3 hari adalah RMB 510. Kalau ikut tukaran mata wang Beijing ke Ringgit Malaysia pada awal Januari lalu, ia bersamaan RM338.

Jadi, harga tiket kapal terbang campur belanja selama perjalanan penuh 3 hari di sana adalah (RM800 + RM338) bersamaan RM1,138.

Anda sebenarnya boleh kurangkan lagi kos pengembaraan ini menjadi bawah RM1000 jika beli tiket kapal terbang pada harga promosi, menginap secara couchsurfing atau kurangkan lagi perbelanjaan makan.

Untuk makanan, anda sebenarnya bolehkan kurangkan bajet serendah RMB20-RMB30 saja sehari!

Baca lagi: 10 Tip Penting Backpacking Secara ‘Overland’ Di China


Travel Bersama Anak Kecil Pada Musim Sejuk, Ini Tips Daripada Saya

Musim sejuk di Norway, Sweden atau Finland, Suhunya boleh mencecah serendah -30°c. Jadi untuk bayi atau kanak-kanak dibawah umur 3 tahun, kebiasaannya jika suhu mencecah -10°c tidak digalakkan untuk berada diluar terlalu lama, cukup sekadar dalam 10 minit sahaja.

Sebabnya, paru-paru kanak-kanak ni tak matang lagi jadi tak berapa sesuai untuk berada diluar untuk jangkamasa lama.

Pakaian musim sejuk juga wajib cukup. Jika anda guna baby carrier, baca panduan untuk pakaian bayi berserta jenis baby carrier apa yang sesuai untuk digunakan.

1. Winter Hat
Di Norway atau Scandinavia biasanya guna yang jenis sarung sahaja atau wool hat.

2. Perlindung Telinga
kalau ada, elok pakai. Telinga sejuk boleh memudaratkan

3. Perlindung Tengkuk (Muffler)
Ada jenis sarung atau balut. Boleh tengok di H&M atau kedai-kedai yang jual alat ni. Material polyester, Lycra atau Wool.

4. Sarung Tangan
Kalau nak main salji, wajib samada jenis kulit (Leather), atau kalis air (water ressistant). Tujuannya untuk elak dari kesejukan tangan atau kekejangan tangan. Kalau sejuk tangan, satu badan pun boleh sejuk sampai ke tulang rasanya.

5. Seluar
Jeans, Ski pants atau seluar kalis air (waterproof).

6. Kasut
Kasut jenis paling penting adalah kalis air dan tak mudah salji masuk ke dalam kasut. Biasanya kasut Timberland, H&M atau apa sahaja yang bersesuaian. Sneakers tidak dibenarkan kalau nak cuba juga silalah. Hehehe.

7. Stoking
2 jenis. Kalau suhu mencecah -5°c ke bawah, pakai wool dan sarungkan cotton.

Pakaian yang lengkap boleh mengelakkan kita dari ‘FROSTBITE’.

Lapisan pertama: Wool/ Long John
Lapisan kedua: Cotton dan Sweater / Cardigan / Fleece
Lapisan ketiga: Winter Jacket
Seluar: Wool (bahagian dalam) dan Jeans (bahagian luar) atau Fleece Pants dan Ski Pants. Jika ingin bermain salji.

Kenapa wool dulu? Untuk elakkan badan dari rasa sejuk air jika salji turun dan masuk ke dalam badan. Wool tu akan keringkan dan air tu cepat meresap

Jika guna stroller, dinasihatkan guna stroller:

A) Tayar besar dan boleh diluruskan / tegakkan untuk redah salji.
B) Tayar kecil tapi boleh diluruskan / tegakkan tayarnya. Ada sesetengah tayar stroller tak boleh . Jadi kena tengok.
C) Sebaiknya roda 4. Roda 3 agak sukar digunakan untuk redah salji kecuali jenis tayar besar, boleh.

Jika ke tempat-tempat yang suhunya agak ekstrem di antara -7°c ke -10° dan ke atas, bagi pengguna stroller dinasihatkan untuk guna ‘winter bag’. Kadang-kadang ada stroller yang jual skali dengan beg. Tengok material. Kalau polyester, bagus.

Rain Cover aka Snow Cover untuk Stroller. Wajib guna bila ribut salji. Elak daripada salji masuk mata anak.

Dinasihatkan sebelum ke tempat yang ingin dituju, siapkan anak 1 jam sebelum. Banyak nak pakai jadi ambil masa.

Pelembab kulit (lotion) wajib pakai. Kulit mudah kering pada musim sejuk. Lipbalm juga wajib pakai untuk mengelakkan kulit bibir kering dan berdarah.

Makanan tambahan wajib bawa. Biskut atau buah, letak dalam beg. Biasanya anak-anak cepat lapar bila sejuk ni.

Wajib semak suhu setiap kali mahu keluar. Boleh guna aplikasi Accuweather.

Jangan terkejut ya, angin tu yang tak tahan. Sejuk seperti -10°C.

Sekian tips dari zira untuk yang nak travel pada musim sejuk nanti. Semoga bermanfaat

BACA: 7 Langkah Dan Cara Pakai Baju Yang Sesuai Bila Travel Ke Negara Sejuk Melampau


Bagaimana Saya Travel 3 Hari Di Vientiane, Laos Dengan Duit Poket RM150

Vientiane, Laos adalah negara yang masih belum saya jejaki lagi di Asia Tenggara. Untuk trip kali ni, disebabkan Lation Kip tidak ada di mana-mana money changer, jadi saya terpaksa menukarkan beberapa keping USD utk perbelanjaan di sana. Tak banyak, sekadar apa yang dirasakan cukup. Ikut kata hati.

Hanya RM136 di Vientiane, Laos. Saya akan bongkarkan perbelanjaan RM136 sepanjang di Vientiane, Laos excluded flight ticket selama 3 hari 2 malam.

1. Matawang
Cara yang saya gunakan adalah menukarkan RM ke USD dan setibanya di Laos nanti saya akan membeli beberapa coklat yang murah dengan menggunakan USD dan bakinya adalah berupa Lation Kip.

Dan sekembalinya saya di Malaysia nanti, saya akan menukarkan kesemua baki Laos Kip ke USD (jika masih berbaki). Ini kerana, matawang Lation Kip tidak boleh ditukar di Malaysia.

2. Penginapan
Untuk berjimat makanya saya memilih utk stay di Hostel dorminotary seramai 8 orang dalam satu bilik dengan harga lebih kurang RM25-30 semalam. Penginapan hostel boleh di book di handphone masing-masing dengan memuat turun (download) apps hostelworld. Boleh buat bayaran deposit 15% untuk menempah terlebih dahulu penginapan.

Book penginapan di hostelworld dengan harga RM30 per night (Dorminotary) 1 bilik 4 orang. So total untuk 2 malam RM60.

3. Transport Airport- Vientiane City (RM5)

Setibanya di International Airport Vientiane, Laos korang hanya perlu berjalan kaki keluar ke airport dan lintas opposite jalan, tahan bas ke city. Perlu diingat, bas yg saya maksudkan ni adalah berbentuk seperti ‘angkut’ sepertimana di Indonesia. Bayar hanya 10,000 Lation Kip (RM10) one way.

Setibanya di Vientiane City, korang hanya perlu jalan kaki sejauh 1.7KM ke hostel. Jimat. Tak perlu nak naik tuk tuk yang harganya 2.5 USD.

That Luang, Vientiane Laos.
Ini adalah basikal yang disewa untuk beberapa hari dengan bayaran sebanyak 15,000 Lation Kip bersamaan 2 USD (RM8) sahaja. Ini adalah untuk memudahkan pergerakan saya ketika berada di tengah-tengah bandar Vientiane. Actually, tempat-tempat menarik di Vientiane adalah berpusat dan tak susah untuk access dengan menggunakan basikal.

5. Transport ke Buddha Park (RM6) / return

Kayuh basikal dari hostel dan park basikal di stesen bas Vientiane. Lokasinya adalah di morning market Vientiane. Cari bas nombor 14 untuk ke Friendship Bridge – Thai. Bayar dengan harga 6,000 Lation Kip (RM3) one way. Perjalanan lebih kurang 1 jam.

Baca: 12 Perkara Penting Yang Anda Perlu Tahu Sebelum Travel Ke IndoChina

Sleeping Buddha, Buddha Park.
Ini adalah tempat tumpuan “hot spot” kalau korang berada di Vientiane, Laos. Untuk ke sini, perjalanan korang adalah lebih kurang 45 minit dengan motor / 1 jam dengan menaiki bas.

Tapi kalau ambik tour korang akan naik tuk tuk yang harganya sangat mahal. Melampau mahal 9 USD = 75,000 Lation Kip (RM36). Kalau sewa skuter pun mahal, which is 10 USD (RM40) per scooter/per day. Mahal gila kan.

Untuk strategi jimat, saya memilih untuk rent basikal dgn harga 2 USD (RM4) per day ke Morning Market Bas Station dan ambik bas bernumber 14 ke tempat ini. Tambangnya hanya 6,000 Lation Kip = RM 3 per way.

Jadi, jumlah total untuk ke Buddha Park adalah RM10 sahaja + saya ada basikal yang disewa untuk satu hari di Laos. Jimat RM68.

Nota: Bagi sesiapa yang memilih untuk menaiki bas ke Buddha Park, driver bas akan transit ke Relationship Bridge Lao – Thai. Untuk sesiapa yang nak pergi ke Thailand, boleh la turun di sini untuk cop passport di border. Bagi yang meneruskan perjalanan ke Buddha Park, korang tak perlu turun. Just stay dalam bas untuk ke sini.

Ini termasuk semua tempat hotspot di Vientiane, Laos dan Buddha Park.

Total: Penginapan (RM60) + Transport Airport – Vientiane City (RM5) + Basikal Sewa (RM16) / 2 days + Transport ke Buddha Park (RM6) / return + Entrance Fees (RM10) + Lain-lain (makan minum)= RM136 all in excluded flight ticket.

Tiket flight saya dapat RM175 return, naik AirAsia.

Travel Like A Local. Inilah yang saya lakukan ketika di Vientiane, Laos. Memasak di rumah penduduk tempatan dan berkongsi makanan. Which is, sama-sama masak.

Menariknya di sini, saya dapat berkongsi pengalaman dan melayan kerenah anak-anak kecil di sini. ‘His name is Jackie‘, budak kecil yang selalu merampas iPhone untuk bermain game. Sangat cilik.

Sekali tengok je password iPhone terus boleh ingat dan login masuk. Bila dia buat salah, dia akan peluk erat-erat tanda maaf. — in Vientiane, Laos.

Baca lagi: 7 Tip Simpan Duit Dan Berjimat Semasa Travel Untuk Yang Masih Belajar


Travel Solo Ke Bekas Sarang Taliban Di Pakistan, Wanita Ini Kongsi 28 Tip Termasuk Mohon Visa

Bagi warga Malaysia, travel ke Pakistan mungkin sedikit asing berbanding lokasi lain. Ditambah dengan syarat perlu memohon visa bagi warga Malaysia sebelum masuk ke negara ini.

Saya berkesempatan mendapatkan tips dari Iema Alias yang telah berjaya travel solo ke Pakistan selama 8 hari pada bulan Julai 2017. Lebih menarik Ima telah ke Swat Valley, lokasi penuh kontroversi dan merupakan tempat lahir Malala Yousafzai, seorang aktivis yang memperjuangkan hak pendidikan untuk kaum wanita di tempatnya.

Swat Valley pernah dianggap sebagai sarang Taliban dan tiada pelancong dibenarkan ke sini sewaktu ia dikuasai Taliban. Menerusi gambar-gambar yang dikongsikan oleh Ima ternyata Pakistan menawarkan pemandangan yang pastinya menjentik perasaan bagi mereka yang gemar menikmati keindahan alam.

Untuk pengetahuan ini merupakan kunjungan kedua Ima ke Pakistan. Kunjungan pertama Ima adalah secara berkumpulan bersama beberapa rakan namun ia adalah ke lokasi lain, bukan ke Swat Valley.

Dari Kuala Lumpur route Ima  meliputi Delhi – Amritsar – Wagah Boarder – Lahore – Mingora – Bahrain – Kalam (Swat). Ikuti tips dan perkongsian Ima.

Sebenarnya bukan mudah untuk memohon visa ke Pakistan apatah lagi bagi seorang wanita yang mahu travel solo ke sana. “Yang paling stress adalah masa nak buat visa. Ima menggunakan khidmat Haris Ali Shah untuk letter of invitation.

Dokumen yang diperlukan adalah:
1. 2 keping gambar
2. Borang permohonan yang di print untuk diisi
3. Bayaran RM30 untuk yuran visa (Affin Bank)
4. Salinan passport
5. Passport asal
6. Letter of invitation
7. Itenarari dan bukti penginapan semasa trip di Pakistan nanti
8. Penyata bank
9. Itenarari penerbangan
10. Surat kebenaran dari ibubapa atau suami untuk travel secara solo di Pakistan.
11. Jika wanita yang nak travel solo ke Pakistan, bawa sekali ibubapa atau suami semasa mohon visa sebagai bukti bahawa kita memang dapat kebenaran oleh keluarga terdekat untuk travel solo ke sana. Dan ia adalah benar.

Syarat no 10 adalah paling susah untuk Ima disebabkan beliau bakal travel solo, dan telah dipanggil untuk temuduga di kedutaan Pakistan di KL. “Masa ditemuduga pegawai tu was-was dengan saya. Dia kata saya palsukan surat kebenaran, yakni saya tandatangan sendiri bagi pihak ayah. Puas saya nafikan, tetapi dia tetap tak terima.

Dan dia minta saya bawa ayah ke pejabat kedutaan jika nak permohonan ini diluluskan. Disebabkan jarak yang agak jauh (KL – Ipoh), di tambah bulan puasa, Ima bagi alasan ayah tak boleh travel jauh. Pegawai tu akhirnya cakap kalau macam tu pergi buat surat angkat sumpah dan datang lagi sekali. Pegawai itu siap cakap, “do as what I said and thank you. Sah-sah dia bagi hint nak halau cara berhemah.

Saya redha, pulang ke Ipoh dengan hiba. Mula-mula saya dah ggive up tapi kawan-kawan bagi semangat. Memandangkan duit visa dah bayar jadi saya gagahkan diri bawa ayah pergi angkat sumpah. Alhamdullillah ayah saya memang sporting.

Saya ke KL sekali lagi dengan harapan yang tipis. Kali ini kena temuduga kali kedua. Bila sampai giliran saya masuk ke dalam bilik, officer tu pandang dua kali dan dia cakap Urdu dengan kawan dia. Ayat dia – macam pernah datang budak ni. Saya pun mencelah dan menyampuk antara mereka berdua. Terkejut si pegawai bila saya boleh faham Urdu. Tapi lepas tu saya diam. Takut kena soal benda lain pula. Dia belek dokumen saya dan terus tanya – 10 days enough for you?

Saya terus angguk-angguk dan dia suruh saya keluar. Macam tu je? Tak sampai 5 minit pun. Alahai baik dia bagi je masa mula-mula saya datang hari tu. Apa pun, Alhamdullillah visa lulus. Moral of the story, sila pastikan dokumen anda lengkap. Kalau tak memang berulang-alik sajalah ke pejabat kedutaan.

Sila ambil maklum kedutaan pakistan hanya bukak 2 jam sahaja untuk permohonan visa iaitu dari jam jam 9 am-11 am. Untuk ambil visa pula pada jam 4pm -5pm sahaja. Selain dari waktu ini pejabat kedutaan ditutup untuk orang awam.”

Jika anda travel berkumpulan, biasanya permohonan visa lebih mudah dan kemungkinan besar tak perlu temuduga.

Sebelum mohon visa Pakistan pastikan anda sudah dapat  letter of invitation (LOI). Jika tak ada surat ini, tak boleh mohon visa. Letter of invitation boleh didapati dari kawan-kawan Pakistan (jika ada) atau dari ejen-ejen di pakistan. Biasanya letter of invitation yang ditawarkan ejen berharga dari USD50 hingga USD80.”

Baca:  Apa Yang Saya Pelajari Setelah Gagal Mendapatkan Visa Pakistan

1. Travel di Pakistan sangat selamat disebabkan sikap rakyat negara ini yang menghormati tetamu tak kira bangsa dan jantina. Mereka juga sangat pemurah dengan tetamu.

2. Kebanyakan lokasi di Pakistan di bawah jagaan tentera. Pelancong diwajibkan lapor diri di setiap checkpost. Tujuannya memudahkan mereka menjejak pelancong di lokasi terakhir checkpost jika ada apa-apa berlaku.

3. Ramai pelancong dari negara barat yang datang ke Pakistan cuma mereka tidak begitu berkongsi tentang kisah pengembaraan mereka. Melalui review yang dibaca oleh Ima dan sewaktu berbual dengan pelancing barat semasa di Pakistan, rata-rata mengatakan Pakistan sangat selamat dan ada yang datang ke Pakistan setiap tahun.

4. Rakyat Pakistan tidak mengamal unsur tips dalam kehidupan seharian. Mereka jujur dan kadang-kadang mereka sendri akan belanja kita, jemput ke rumah dan paksa makan. Ini adalah tradisi mereka meraikan tetamu dengan sebaiknya dan tiada apa yang perlu dirisaukan.

5. Sebenarnya ada ramai juga wanita yang mengembara solo ke Pakistan dan setakat ini tiada lagi berita mengatakan mereka pernah ditipu atau melalui gangguan seksual.

6. Namun begitu Ima berpesan, “sebagai wanita yang travel solo, menjadi tanggungjawab kita untuk sentiasa berwaspada sebab kita tak tahu siapa yang jahat dan siapa yang baik. Pastikan dah buat kajian bagi setiap lokasi yang kita nak pergi dan elakkan dari mengikut sebarang orang yang tidak dikenali. Juga jangan terlampau peramah. Takut nanti ada yang salah faham dengan kita. Hehe.”

7. Bagi pengembara wanita, jaga etika berpakaian. Pakai pakaian yang sopan dan labuh. Bagi yang tidak bertudung, pakailah selendang untuk tutup rambut dan badan. Ini adalah budaya perempuan Pakistan.

8. Perkara utama yang perlu diambil kira sebagai solo traveler adalah rancang betul-betul daerah mana yang akan dilawati sebab Pakistan sangat besar. Jarak dari satu tempat ke satu tempat sangat jauh. Jika perjalanan mengambil masa dalam 8-12 jam sila gunakan bas malam kerana kita boleh tiba awal di lokasi, menjimatkan masa dan kos tempat tinggal.

9. Pastikan kad bank diaktifkan untuk transaksi luar negara. Kad atm dengan kemudahan Meps hanya ada di bandar-bandar besar, Jadi sila keluarkan duit secukupnya untuk sepanjang perjalanan.

10. Di Swat tiada sebarang mesin atm untuk transaksi luar negara. Jika duit anda habis, amat rumit dan jauh untuk mencari bank. Mungkin anda terpaksa menempuh perjalanan selama berbelas-belas jam semata-mata untuk mencari atm yang ada Meps.

11. Rancang musim yang ingin dilawati dengan tepat kerana faktor bencana alam dan cuaca sangat mempengaruhi perjalanan dan trip. Ada masa berlaku tanah runtuh dan runtuhan ais (avalanche) yang menyebabkan jalan ditutup dan ini boleh menyebabkan anda terpaksa melanjutkan tempoh trip.

12. Pengangkutan awam boleh dikatakan agak bagus kerana terdapat bas yang selesa untuk perjalanan jauh. Anda boleh ambil bas ini untuk perjalanan malam. Minuman dan makanan ringan diberikan percuma kepada penumpang di dalam bas.

13. Pastikan anda buat salinan visa dan pasport paling kurang sebanyak 20 keping kerana askar akan minta salinan dokumen ini di setiap checkpost dan kita perlu laporkan pergerakan kita.

14. Pastikan anda betul-betul faham dan tahu ke mana lokasi nak pergi. Askar akan tanya kita nak ke mana, buat apa, dengan siapa dan macam-macam lagi. Jika teragak-agak semasa menjawab soalan, maka bersedialah untuk sesi soal jawab yang lagi panjang.

15. Bagi pengembara solo wanita pastikan ada buat salinan surat kebenaran untuk travel solo, samada dari ibubapa atau dari suami untuk yang dah berkahwin. Ini wajib dan dokumen  ini dipandang serius kerana mereka sangat ambil berat tentang keselamatan pelancong wanita.

16. Sila hormati budaya orang di sana. Belajar beberapa perkataan asas dalam bahasa Urdu untuk ambil hati orang tempatan. “Mereka sangat seronok bila kita tau sikit-sikit bahasa mereka.”

17. Di kawasan pergunungan jangan sesekali ambil gambar gadis dan wanita tempatan sebab ini dikira sebagai biadap dan akan menimbulkan kemarahan. Perempuan di kawasan ini sangat menjaga batas dan mereka akan menutup muka jika terserempak dengan orang yang tidak dikenali.

18. Jika anda mahu mengambil gambar kanak-kanak sila minta izin dengan orang dewasa yang berada berdekatan. “Biasanya mereka pasti akan bagi cuma kita kena tunjuk yang kita ni tau adap sikit.”

19. Makanan ruji Pakistan berunsurkan roti dan gamdum seperti paratha, chapati dan naan. Mereka hanya makan nasi dalam 2 ke 3 kali seminggu. Agak susah nak jumpa nasi putih. Yang ada selalunya adalah beriyani dan puloa. Jika muah jemu makan hidangan begini sila bawa bekal dari Malaysia.

20. Di bandar-bandar besar di Pakistan ada Uber. Jadi boleh gunakan Uber dengan bijak.

21. Pelancong bebas ke mana saja di dalam Pakistan kecuali di daerah Azad Kashmir. Kawasan ini memerlukan kita memohon NOC (no objection certificate) yang diberikan oleh kerajaan Pakistan.

Permohonan NOC hendaklah dibuat 6 bulan sebelum tarikh perjalanan. Jadi sekiranya anda bercadang ke Kashmir di bawah jajahan Pakistan, anda memerlukan LOI + NOC + visa. 3 dokumen yang berbeza.

22. Azad Kashmir merupakan kawasan panas dan selalu berlaku tembakan peluru sesat. Dikataan peluru sesat ini adalah serangan dari India disebabkan kedua-dua negara ini memang musuh tradisi. Atas alasan inilah kerajaan Pakistan tak benarkan pelancong sewenang-wenangnya ke sini kerana tidak mahu sesuatu yang buruk berlaku kepada pelancong dan kerajaan Pakistan dipersalahkan,

“Jangan dengan Kashmir. India ada Kashmir dan Pakistan pun ada Kashmir. Dua tempat yang berbeza tapi berhampiran” – Ima.

23. Untuk penginapan boleh ditempah bila sampai di lokasi. Ini disebabkan kadang-kadang itinerari Ima berubah ikut kesesuaian terutama jika nak duduk lama di tempat yang disukai.

24. Terdapat juga pilihan couchsurfing terutama di bandar-bandar besar seperti Lahore dan Islamabad. Dan seperti biasa sebelum hantar request, pilih host yang sudah ada banyak reference dan boleh dipercayai. “Dalam trip ini Ima ada gunakan couchsurfing di Lahore.”

Bagaimana dapatkan tour guide di Pakistan

25. Ima ambil tour guide apabila tiba di Swat kerana di sana para pelancong  diwajibkan ambil pemandu pelancong tempatan. “Kita tak boleh merayau sesuka hati dan hanya orang tempatan yang lebih arif tentang kawasan di sini disebabkan jalannya di sekitar lembah, kawasan gunung dan hutan yang jauh.”

26. “Kita juga perlu lapor diri kepada askar di pekan Kalam. Untuk kes Ima polis datang ke hotel tempat Ima menginap sebab di waktu itu hanya Ima seorang saja pelancong asing yang datang ke Swat. Police akan pastikan samada Ima dah pulang ke hotel atau belum pada setiap petang sebab risau takut apa-apa jadi kat Ima. Ini yang buat Ima rasa selamat.”

27. Menurut Ima beliau juga telah diberikan nombor pegawai askar yang ditugaskan menjaga Ima. Jika berlaku apa-apa, boleh segera hubungi pegawai polis tersebut termasuk sekiranya terkandas di mana-mana.

“Dan yang paling best Ima tidak dilayan sebagai pelancong. Sebaliknya Ima dilayan seperti ahli keluarga. Makan minum Ima hari-hari ada orang belanja dan jemput ke rumah.”

28. Ima juga mengupah seorang pemandu di Swat. Dikenali sebagai Lalaji, beliau seorang pakcik tua tapi masih cekap memandu jeep di kawasangan pergunungan, adventurous, dan sangat semangat apabila bercerita tentang Swat Valley. “Malangnya dia bercerita dalam bahasa Pushto, iaitu dialek tempatan. Memang itik dan ayam lah jadimya. Ima hanya mampu balas – ooo really. Good. Syukriya. Haha.”

“Ada hari tertentu Ima kongsi jeep dengan pelancong tempatan jadi kos dia akan lebih murah sebab berkongsi kenderaan. Tapi ke mana-mana pun orang akan pandang sebab mereka tertanya-tanya Ima muncul dari planet mana. Hehe.”

Di Swat Ima melawati banyak tempat-tempat cantik seperti:
Kalam Town
Ushu Forest
Mahudand Lake
Nasrullah Lake
Saifullah Lake
Buyun Village
Laddou Forest
Hilltop Area
Dan beberapa lagi tempat menarik yang dibawa oleh pemandu pelancong tempatan. ‘Swat memang cantik dan digelarkan sebagai Switzerland of Pakistan. Memang cantik, sungai dan tasik yang berwarna biru kristal, gunung yang menghijau dan bunga-bunga liar yang berwarna-warni.

Untuk pengetahuan, Pakistan merupakan destinasi pertama Ima travel secara solo. Mungkinkah langkah Ima akan lebih panjang selepas ini? Apa-apa pun, jom layan gambar yang dikongsikan oleh Ima. Harap tak ada mata yang nak ‘meletup’ dengan view pemandangan cantik ini.

Baca lagi: Bagaimana Artikel Vocket Jadi Penyelamat Ketika Saya Disyaki Sebagai Taliban Di India